open-index/open-wikipedia-markdown huggingface dataset:
మయూరి ఉపాధ్యాయ

**మయూరి ఉపాధ్యాయ** (జననం 1979 డిసెంబరు 30) భారతీయ కొరియోగ్రాఫర్, డ్యాన్సర్. ఆమె బెంగుళూరుకు చెందిన నృతరుత్య (Nritarutya) అనే నృత్య సంస్థకు ఆర్టిస్టిక్ డైరెక్టర్‌గా వ్యవహరిస్తుంది. ఆమె తరచూ టీవీ షోలను కూడా నిర్వహిస్తుంది.

2018 జనవరిలో బ్రాడ్‌వే వరల్డ్ ద్వారా ఉత్తమ కొరియోగ్రాఫర్‌గా మయూరి ఉపాధ్యాయ ఎంపికైంది. ఆమె అంతర్జాతీయ కొరియోగ్రఫీ అవార్డు, సియోల్, కొరియోగ్రఫీకి ఉదయ్ శంకర్ అవార్డులు, అనేక ఇతర అవార్డులతో పాటు భారతీయ కళలు, సంస్కృతికి ఆమె చేసిన కృషికి మానవరత్న విజేతగా నిలిచింది.

## బాల్యం, విద్యాభ్యాసం
1979 డిసెంబరు 30న మురళీధర్ ఉపాధ్యాయ, శామల ఉపాధ్యాయ దంపతులకు కర్ణాటకలోని ఉడిపి తీరప్రాంత పట్టణంలో మయూరి ఉపాధ్యాయ జన్మించింది. ఇద్దరు తోబుట్టువులలో ఆమె చిన్నది. ఆమె అక్క మాధురి ఉపాధ్యాయ కూడా కొరియోగ్రాఫర్, నృతరుత్య అసోసియేట్ డైరెక్టర్ గా కూడా వ్యవహరిస్తుంది.

శ్రీ వాణి ఎడ్యుకేషన్ సెంటర్ పూర్వ విద్యార్థి అయిన మయూరి ఉపాధ్యాయ MES కాలేజ్ ఆఫ్ ఆర్ట్స్ కామర్స్ & సైన్స్ విద్యాసంస్థ నుంచి గ్రాడ్యుయేషన్ పూర్తిచేసింది.

## జనాదరణ పొందిన కార్యక్రమాలు

* కలాంక్ (2019) బాలీవుడ్ చిత్రం - ‘ఘర్ మోర్ పర్దేశియా’ పాటకు క్రియేటివ్ కన్సల్టెంట్, కాన్సెప్ట్ డిజైన్
* షికారా (2020) బాలీవుడ్ చిత్రం - "మర్ జాయే హమ్" పాటకు కాన్సెప్ట్, కొరియోగ్రఫీ
* రౌనక్ అండ్ జస్సీ (సంగీతం)
* మొఘల్-ఎ-ఆజం (సంగీతం)
* డ్యాన్సింగ్ స్టార్స్ సీజన్‌లు 2 & 3 (డ్యాన్స్ రియాలిటీ షో)
* మాస్టర్ డాన్సర్ (డాన్స్ రియాలిటీ షో)
* మధుశాల (సంగీతం)
* మధుర్ మిలన్ (సంగీతం)
* మేక్ ఇన్ ఇండియా వేడుక (స్టేజ్ క్రియేషన్)
* ప్రో కబడ్డీ లీగ్ (స్టేజ్ క్రియేషన్)
* మిర్జియా (బాలీవుడ్)
* Featured in Teachers Genuine Stories
* ఫీచర్డ్ ఇన్ టీచర్స్ జెన్యూన్ స్టోరీస్‌ - రాహుల్ బోస్ హోస్ట్ చేసాడు మయూరి ఉపాధ్యాయ ప్రయాణం గురించి ప్రత్యేకమైన సెగ్‌మెంట్‌
* దేవారిస్ట్స్ సీజన్ 3 ముగింపు (మ్యూజికల్ టీవీ సిరీస్)
* కళాత్మక ఆవిష్కరణ కోసం టీచింగ్ (డ్యాన్స్ ఇన్ ఎడ్యుకేషన్ ప్రోగ్రామ్)
* ఇషాసెంటర్ (2017)లో మహాశివరాత్రి వేడుకలకు నృత్య దర్శకత్వం
* పసిఫిక్ ఆసియా ట్రావెల్ అసోసియేషన్ (PATA) (స్టేజ్)
* విండ్సర్ కాజిల్‌లో క్వీన్ ఎలిజబెత్ గోల్డెన్ జూబ్లీ వేడుక (ఆసియాకు ప్రాతినిధ్యం)
* ఇజ్జోడు (2010 కన్నడ చిత్రం) - చిత్రానికి కొరియోగ్రఫీ
* తమస్సు (2010 కన్నడ చిత్రం) - టైటిల్ సాంగ్ “తమస్సు” కోసం కొరియోగ్రఫీ
* పంచరంగి (2010 కన్నడ చలనచిత్రం) - “ఉడిసువే” పాటకు కొరియోగ్రఫీ

## పురస్కారాలు

* ఉత్తమ కొరియోగ్రాఫర్‌గా బ్రాడ్‌వే వరల్డ్ అవార్డ్ - మొఘల్-ఎ-ఆజామ్ (2018)
* 2018లో మైసూర్ రోటరీ మహిళా అచీవర్ అవార్డు - కళలలో ఆమె చేసిన కృషికి గుర్తింపుగా, మైసూర్ రాణి గాయత్రి దేవిచే సత్కరించారు. 
* 2013లో కళలు, సాంస్కృతిక రంగంలో చేసిన కృషికి "మానవ్ రత్న" అవార్డు
* 2012లో కొరియోగ్రఫీ కాన్సెప్ట్ పై అంతర్జాతీయ పోటీ, దక్షిణ కొరియా 
* 2005లో RAPA బెస్ట్ కొరియోగ్రాఫర్ అవార్డు టెలివిజన్ కమర్షియల్స్, చెన్నై
* 2004లో యంగ్ ఉమెన్స్ అచీవ్‌మెంట్ అవార్డు 
* ఉదయ్ శంకర్ అవార్డు

## మూలాలు

వర్గం:సినిమా కళా దర్శకులు
వర్గం:ఇండియన్ క్లాసికల్ కొరియోగ్రాఫర్
వర్గం:భారత శాస్త్రీయ నృత్య ప్రదర్శనకారులు
వర్గం:భారతీయ శాస్త్రీయ నృత్యం
వర్గం:భారత మహిళా కొరియోగ్రాఫర్
వర్గం:1979 జననాలు
ఫ్రమ్ హియర్ టు ఎటర్నిటి

***'ఫ్రమ్ హియర్ టు ఎటర్నిటి***' 1953, ఆగష్టు 5న విడుదలైన అమెరికన్ రొమాంటిక్ యుద్ధ సినిమా. అదే పేరుతో జేమ్స్ జోన్స్ వ్రాసిన నవల ఆధారంగా ఈ సినిమాను బడ్డీ ఆడ్లర్ నిర్మించగా ఫ్రెడ్ జిన్నెమాన్ దర్శకత్వం వహించాడు. ఈ సినిమా 8 విభాగాలలో ఆస్కార్ అవార్డులను గెలుచుకుంది. 2002లో లైబ్రరీ ఆఫ్ కాంగ్రెస్ ఈ చిత్రాన్ని సాంస్కృతికంగా, చారిత్రకంగా, కళాత్మకంగా ఆవశ్యకమైన చిత్రంగా గుర్తించి నేషనల్ ఫిల్మ్ రిజిస్ట్రీలో భద్రపరచారు.  
## కథ
'ఫ్రమ్ హియర్ టు ఎటర్నిటీ' చిత్రంలో కథంతా హవాయిలోని ఓహూవద్ద ఉన్న స్కోఫీల్డ్ బ్యారక్స్‌లో జరుగుతుంది. కథాకాలం పెరల్ హార్బర్‌పై దాడికి కొంచెం ముందు. కథలో హీరో ప్రైవేట్ రాబర్ట్లీ ప్రెవిట్. (ప్రైవేట్ అంటే సోల్జర్ అనుకోవచ్చు.) అతనివి చాలా గాఢమైన విశ్వాసాలు. తనవల్ల జరిగిన ఒక పొరపాటు కారణంగా బాక్సింగ్ రింగులో ఒకరి కన్ను పోయిందన్న గిల్టీ భావంతో అతను, తనను తనపై ఆఫీసర్లు శిక్షిస్తారనే సంగతి తెలిసినా, మళ్లీ రింగ్‌కి వెళ్లడు. చిత్రంలో పెరల్ హార్బర్ సెట్ చాలా గొప్పగా ఉంటుంది. సన్నివేశాలపరంగా అయితే సముద్రతీరంలో సెక్సు దాహం తీర్చుకొనే కెప్టెన్ భార్య, ఆమెతో సంబంధం ఉన్న సార్జెంట్‌ల దృశ్యాలు; సైన్యంలో సైనికుల మీద క్రమశిక్షణ రుద్దే సన్నివేశాలు; ప్రైవేట్, మాగియోల మధ్య స్నేహం ఇవన్నీ గొప్పగా ఉంటాయి.
## నటీనటులు
* బర్ట్ లాంకస్టర్ - ఫస్ట్ సార్జెంట్ మిల్టన్ వార్డెన్
* మాంట్ గోమరి క్లిఫ్ట్ - ప్రైవేట్ రాబర్ట్ ఇ.లీ ప్రెవిట్
* డెబొరా కెర్ - కరెన్ హోమ్స్ 
* డొన్నా రీడ్ - అల్మా బుర్క్/లోరీన్ 
* ఫ్రాంక్ సినట్రా - ప్రైవేట్ ఏంజెలో మాగియో 
* ఫిలిప్ ఓబర్ - కెప్టెన్ "డైనమైట్" హోమ్స్
* మికీ షౌనెసి- కార్పొరల్ లెవా
* హారీ బెల్లావర్ - ప్రైవేట్ మజియోలి
* ఎర్నెస్ట్ బోర్గ్నైన్ - సార్జెంట్ జేమ్స్ ఆర్.ఫాట్స్ జడ్సన్
* జాక్ వార్డెన్ - కార్పోరల్ బక్లీ 
* జాన్ డెనిస్ - సార్జెంట్ ఐక్ గలోవిచ్
* మెర్లే ట్రావిస్ - సాల్ ఆండర్సన్ 
* టిమ్‌ ర్యాన్ - పీట్ కరెల్సన్
* ఆర్థర్ కీగన్ - ట్రేడ్వెల్
* బార్బరా మారిసన్ - మిసెస్ కిప్ఫర్

## పురస్కారాలు

## మూలాలు

వర్గం:నలుపు తెలుపు చిత్రాలు
వర్గం:ఆంగ్ల భాషా సినిమాలు
వర్గం:అమెరికన్ సినిమాలు
వర్గం:అకాడమీ అవార్డు విజేతలు
వర్గం:నవల ఆధారంగా తీసిన సినిమాలు
చుర్హాట్ శాసనసభ నియోజకవర్గం

**చుర్హాట్ శాసనసభ నియోజకవర్గం** మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం సిద్ధి జిల్లా, సిధి లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:మధ్య ప్రదేశ్ శాసనసభ నియోజకవర్గాలు
కేరళ ఫోక్‌లోర్ అకాడమీ

thumb|363x363px|అరేభాషే ఒక గొప్ప సాంస్కృతిక చరిత్ర కలిగిన భాష
**కేరళ ఫోక్‌లోర్ అకాడమీ** (ఆంగ్లం:Kerala Folklore Academy) అనేది కేరళ రాష్ట్ర ప్రభుత్వంచే స్థాపించబడిన సాంస్కృతిక వ్యవహారాల స్వయంప్రతిపత్తి కలిగిన సంస్థ. ఇది సాంస్కృతిక వ్యవహారాల శాఖ క్రింద పనిచేస్తుంది. ఇది కేరళ సాంప్రదాయ కళారూపాలను ప్రోత్సహించడానికి, ప్రొజెక్ట్ చేయడానికి 1995 జూన్ 28న స్థాపించబడింది. ఇది కన్నూర్‌లోని చిరక్కల్‌లో ఉంది. జానపద సాహిత్యంలో అధ్యయనం, పరిశోధనలను ప్రోత్సహించడానికి అకాడమీ త్రైమాసికాన్ని (Quarterly Magazine) విడుదల చేస్తుంది. కేరళ జానపద సాహిత్యంపై 25 కంటే ఎక్కువ పుస్తకాలను ప్రచురించింది. ఇది కేరళలోని 100 జానపద కళారూపాల గురించి ఒక పుస్తకాన్ని కూడా రూపొందించింది. అలాగే రెండు నిఘంటువులు కూడా ప్రచురించింది. వీటిలో ఒకటి బేరీ భాషపై, మరొకటి చవిట్టు నాటికం.

## చరిత్ర
ఈ సంస్థ ట్రావెన్‌కోర్ కొచ్చిన్ లిటరరీ, సైంటిఫిక్, చారిటబుల్ సొసైటీస్ రిజిస్ట్రేషన్ యాక్ట్ 1955 కింద ఏర్పాటైంది. జానపద కళలలో శిక్షణ ఇవ్వడానికి, వాటి అభివృద్ధికి 1996 జనవరి 20 నుంచి కృషి చేయడం ప్రారంభించింది. 2003లో రాష్ట్ర ప్రభుత్వం చిరక్కల్‌లోని చిరక్కల్ రాజుల వాటర్‌సైడ్ ప్యాలెస్‌ని వారి ప్రధాన కార్యాలయంగా ఉపయోగించుకునేందుకు అకాడమీకి అప్పగించింది. అకాడమీ అధ్యయనంలో భాగంగా సుసంపన్నమైన సాంస్కృతిక వారసత్వంలో భాగమైన అనేక జానపద కళారూపాలను గుర్తించింది. ఇప్పటికే దాదాపు 1000 జానపద కళారూపాలను గుర్తించిన అకాడమీ రాబోయే తరాలకి అందించనుంది.

## మాజీ వైస్ చైర్మన్

* కదమ్మనిట్ట వాసుదేవన్ పిళ్ళై

## మూలాలు

## బాహ్య లంకెలు

* 

వర్గం:కేరళ సంస్కృతి
అటవీ చైతన్య ద్రావణం

అటవీ చైతన్య ద్రావణం 

**కావలసిన పదార్ధాలు :**
# 20  లీటర్ల కుండ. - 1 
# అడవి మట్టి   - రెండు పిడికిళ్లు   
# కొర్రలు/రాగి/ఉదలు  పిండి  (ఏదైనా ఒకటి ). -  250 గ్రాములు  
# సెనగ పిండి/ ఉలవల పిండి / ద్విదళ జాతి గింజల పిండి  (ఏదైనా ఒకటి )  -  250 గ్రాములు 
# తాటి బెల్లం - 50 గ్రాములు 
# 20  లీటర్ల నీరు 

**తాయారు చేసే పద్దతి :**  
పై అన్ని కుండ నందు  కలిపి, కుండను నీడలో కుండ మునిగే అంతవరకు గుంత తీసి , కుండను 
భూమిలో  అంటే  పై మూత నాలుగు అంగుళాలు పైకి ఉండే విధంగా కుండను పూడ్చి పైన మూత ఉంచి ఆ పైన ఎండ తగలకుండా చెత్త ( ఆకులు )  వేయాలి .   దీనిని ప్రతి రోజు కలియ తిప్పాలి.
ఈ అటవీ చైతన్య ద్రావణం  4  నుండి 5 రోజులలో తాయారు అవుతుంది.

**వాడే విధానం:**  
భూమిని దున్నిన తరువాత  సాయంత్ర సమయాలలో పిచికారీ చేసుకోవాలి . ఈవిధంగా వారానికి ఒక సరి చెప్పున పిచికారీ చేసిన యడల 4 నెలల నుండి 6 నెలలలో భూమి మొక్కలకు కావలిసిన సూక్ష్మ జీవులతో  సంవృద్ధి చెందుతుంది.   దీనిని డ్రిప్ ద్వారా కానీ క్లాల్వల ద్వారా కానీ పారించవచ్చు.

**మరికొన్ని ద్రావణాలు/కాషాయాలు**

* అటవీ చైతన్య ద్రావణం
* శిలీంద్ర సంహారిణి
* వేప గింజల కషాయం

## ఇవీ చూడండి
*సుభాష్ పాలేకర్
*వ్యవసాయం
*హరిత విప్లవం
*ఎరువు
*వ్యవసాయదారుడు
*ప్రకృతి వ్యవసాయం
*నీమాస్త్రం
*దేశవాళీ వరి వంగడాలు
*ఆవు
*అటవీ చైతన్య ద్రావణం
* శిలీంద్ర సంహారిణి
* వేప గింజల కషాయం

## మూలాలు
https://www.youtube.com/watch?v=WZcTWeAcHvI
భానుమతీ దేవి

**భానుమతీ దేవి** (1934, మే 15 - 2013, జనవరి 4) ఒరియా నాటకరంగ, సినిమా నటి.

## జననం
భానుమతీ దేవి 1934, మే 15న బ్రిటిష్ బర్మాలోని భారతీయ కుటుంబంలో జన్మించింది. రెండవ ప్రపంచ యుద్ధం తరువాత తన కుటుంబంతో కలిసి ఒడిశాలోని పూరీ నగరానికి వెళ్ళింది.

## నటనారంగం
భానుమతీ దేవి తన ఏడేళ్ళ వయసులోనే 1942లో నటిగా నాటకరంగంలోకి అడుగుపెట్టింది. *లఖే హీరా*, *నపహు రాతి నమరు పతి* వంటి నాటకాలలో నటించి గుర్తింపు పొందింది. నలభై ఏళ్ళకు పైగా కటక్‌లోని అన్నపూర్ణ నాటకసంస్థలోని వివిధ నాటక ప్రదర్శనలలో పాల్గొన్నది.

పంతొమ్మిదేళ్ళ వయసులో 1954లో *అమరి గన్ ఝియా* అనే సినిమాతో సినిమారంగంలోకి  ప్రవేశించింది. ముఖ్యంగా 1950లు, 1960లలో ఒడిషా సినిమాల్లో నటించింది. పన్నెండుకు పైగా సినిమాలలో ప్రధాన పాత్రల్లో నటించింది. భానుమతీ దేవి నటించిన *మతిర మనీషా* (1966) అనే ఒడియా సినిమా జాతీయ చలనచిత్ర అవార్డును గెలుచుకుంది. 1986లో విడుదలైన *జయదేబ్* సినిమాలో చివరిసారిగా నటించింది.

## అవార్డులు

* 1985: సంగీత నాటక అకాడమీ అవార్డు
* 2005: ఒడిశా స్టేట్ ఫిల్మ్ అవార్డ్స్‌లో జీవితకాల సాఫల్య జయదేవ్ అవార్డు

## మరణం
భానుమతీ దేవి తన 78 సంవత్సరాల వయస్సులో 2013, జనవరి 4న పూరి నగరంలోని రెడ్‌క్రాస్ రోడ్‌లోని తన ఇంటిలో మరణించింది.

## మూలాలు

## బయటి లింకులు
* 

వర్గం:1934 జననాలు
వర్గం:2013 మరణాలు
వర్గం:ఒరియా సినిమా నటీమణులు
వర్గం:కేంద్ర సంగీత నాటక అకాడమీ పురస్కార గ్రహీతలు
వర్గం:భారతీయ సినిమా నటీమణులు
వర్గం:రంగస్థల నటీమణులు
మనీష్ సిసోడియా

**మనీష్ సిసోడియా** ఢిల్లీ రాష్ట్రానికి చెందిన రాజకీయ నాయకుడు. ఆయన మూడుసార్లు ఢిల్లీ అసెంబ్లీకి ఎమ్మెల్యేగా ఎన్నికై 2015 ఫిబ్రవరి 14 నుండి 2023 ఫిబ్రవరి 28 వరకు ఢిల్లీ ఉప ముఖ్యమంత్రిగా పనిచేశాడు.
## రాజకీయ జీవితం
మనీష్ సిసోడియా ఆమ్ ఆద్మీ పార్టీ (ఆప్) వ్యవస్థాపక సభ్యుల్లో ఒకడు. ఆయన అనంతరం రాజకీయ వ్యవహారాల కమిటీలో సభ్యుడిగా నియమితుడయ్యాడు. సిసోడియా 2013 ఢిల్లీ అసెంబ్లీ ఎన్నికలలో తూర్పు ఢిల్లీలోని పట్పర్‌గంజ్ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి భారతీయ జనతా పార్టీ అభ్యర్థి నకుల్ భరద్వాజ్‌పై 11,476 ఓట్ల మెజారిటీతో గెలిచి తొలిసారి శాసనసభకు ఎమ్మెల్యేగా ఎన్నికయ్యాడు.

మనీష్ సిసోడియా 2015 ఢిల్లీ అసెంబ్లీ ఎన్నికలలో ఆప్ నుండి పోటీ చేసి  తన సమీప ప్రత్యర్థి భారతీయ జనతా పార్టీ అభ్యర్థి వినోద్ కుమార్ బిన్నీని 28,761 ఓట్లతో మెజారిటీతో  గెలిచి రెండోసారి ఎమ్మెల్యేగా ఎన్నికయ్యాడు. ఆయన 2020 ఢిల్లీ ఎన్నికలలో తన సమీప ప్రత్యర్థి భారతీయ జనతా పార్టీ అభ్యర్థి రవీందర్ సింగ్ నేగి 3000 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.  

## మూలాలు

వర్గం:ఆమ్ ఆద్మీ పార్టీ రాజకీయ నాయకులు
వర్గం:1972 జననాలు
నేర్చుకోవడం

**నేర్చుకోవడం** అనేది అధ్యయనం, అనుభవం, సూచనల ద్వారా కొత్త జ్ఞానం, నైపుణ్యాలు, ప్రవర్తనలు, విలువలను పొందే ప్రక్రియ. ఇది మానవాభివృద్ధికి ఒక ప్రాథమిక అంశం. ఇది వ్యక్తిగత ఎదుగుదలకు, వృత్తిపరమైన పురోగతికి, సామాజిక పురోగతికి కీలకమైనది. అధికారికంగా విద్యను అభ్యసించడం, శిక్షణ తీసుకోవడం, అనధికారికంగా శిక్షణ పొందడం, ఆచరణాత్మక అనుభవం, పరిశీలన, ప్రయోగాలు వంటి వివిధ మార్గాల ద్వారా నేర్చుకోవడం జరుగుతుంది. నేర్చుకోవడాన్ని ఆంగ్లంలో లెర్నింగ్ అంటారు. విద్యార్థులు తమ విద్యను విద్యాలయములలో, కళాశాలలో నేర్చుకుంటారు. వృత్తి పరమైన విద్యలను కొందరు తమ తల్లిదండ్రుల నుంచి ఇతర శిక్షణా తరగతుల నుంచి నేర్చుకుంటారు. నేర్చుకోవడంలో అనేక రకాలున్నాయి.

నేర్చుకోవడం యొక్క వివిధ రకాలు:
#అభిజ్ఞాత్మక లెర్నింగ్ లేదా తలంపు ద్వారా నేర్చుకోవడం: చదవడం, వినడం లేదా చూడటం ద్వారా జ్ఞానం, అవగాహనను పెంపొందించుకోవడం.
#బిహేవియరల్ లెర్నింగ్ లేదా ప్రవర్తన ద్వారా నేర్చుకోవడం లేదా నడవడిక ద్వారా నేర్చుకోవడం: పునరావృతం, ప్రతిపుష్టి, మద్దతు ద్వారా నైపుణ్యాలను నేర్చుకోవడం.
#అనుభవపూర్వకంగా నేర్చుకోవడం: స్వంతంగా ప్రయత్నించడం ద్వారా ఎదురైన సమస్యలను ఎదుర్కొంటూ, సమస్యలకు పరిష్కారాలను స్వంతంగా కనుక్కొంటూ నేర్చుకోవడాన్ని అనుభవపూర్వకంగా నేర్చుకోవడం అంటారు.
#సామాజిక లెర్నింగ్: మిత్రులు, సహచరులు, మార్గదర్శకులు వంటి ఇతరుల నుండి నేర్చుకోవడాన్ని సామాజిక లెర్నింగ్ అంటారు.

## ఇవి కూడా చూడండి
* చెయ్యడం ద్వారా నేర్చుకోవడం

## మూలాలు

వర్గం:పదజాలం
చిత్రగుప్త దేవాలయం (హైదరాబాదు)

**చిత్రగుప్త దేవాలయం** తెలంగాణ రాష్ట్ర రాజధాని హైదరాబాదు మహానగరంలోని ఒక హిందూ దేవాలయం. భారతదేశంలోనే అతిపురాతనమైన చిత్రగుప్త దేవాలయాల్లో ఇదొకటి. హిందూ దేవుడైన చిత్రగుప్తుడు

పురాణాల ప్రకారం నరకలోకంలో యమ ధర్మరాజు దగ్గర జీవుల పాప, పుణ్యాలను గణించి, నివేదిస్తుంటాడు. బ్రహ్మ మనసులో ఆలోచన (చిత్రం)గా మొదలై, మిగతా దేవతలకు తెలియకుండా అంటే గుప్తంగా సృష్టించబడ్డాడు కాబట్టి చిత్రగుప్తుడు అయ్యాడు.

## స్థలపురాణం
ఈ దేవస్థానం 18వ శతాబ్దంలో కాయస్థ వంశీయుడైన అప్పటి మంత్రి రాజా కిషన్ ప్రసాద్ కట్టించాడు. అసఫ్‌జాహీల కాలంలో నగరానికి వలసవచ్చిన కాయస్థ బ్రాహ్మణులు తమ కులదైవం చిత్రగుప్తునికి ఈ ఆలయం నిర్మించారు. దీనికి నిజాం నవాబు మూడున్నర ఎకరాల స్థలం కేటాయించాడు. కేశవగిరి నుంచి మేలు రకమైన గ్రానైట్‌ను తెప్పించి, నిపుణులైన శిల్పులతో 16 స్తంభాల మండపంతో కాకతీయ వాస్తు శైలిలో నిర్మించారు. నీలివర్ణం శిలతో రూపొందించిన చిత్రగుప్తుని నిలువెత్తు విగ్రహం గంభీరంగా ఉంటుంది. ఈ ఆలయంలో చిత్రగుప్తుడితోపాటు ఆయన దేవేరులు సూర్యదక్షిణ నందిని, పార్వతీ శోభావతి కొలువుదీరి ఉన్నారు. అలాగే వారి 12 మంది సంతానానికి కూడా విగ్రహాలున్నాయి.

కాగా చిత్రగుప్తుడి మొదటి భార్య సూర్యదక్షిణ నందినికి నలుగురు కుమారులు భాను, విభాను, విశ్వభాను, వీర్యభాను, నలుగురు కుమార్తెలు పక్షిణి, మాలతీ, రంభ, నర్మదా ఉన్నారు. అలాగే రెండో భార్య పార్వతీ శోభావతికి ఎనిమిదిమంది కుమారులు చారూ, సుచారు, చిత్రాఖ్య, మతిమాన్‌, హిమవన్‌, చిత్ర్‌చారు, అరుణ, జితేంద్రలు, కుమార్తెలు ఎనిమిది మంది భద్రకాళిని, భుజ్‌ గాక్షి, గడ్‌ కీ, పంకజాక్షి, కొకల్సూత్‌, సుఖ్‌ దేవి, కామ కాల్‌, సౌభాగ్యినిలు.

తర్వాతి కాలంలో విశాలమైన ఈ ప్రాంగణంలో శివాలయం, రామాలయాలను తదితర ఉపాలయాలను నిర్మించారు.

## చేరుకోవడం
భారతదేశంలోని హైదరాబాదు పాతబస్తిలో ఉన్న చార్మినార్‌కు దక్షిణాన మూడు కిలోమీటర్ల దూరంలో ఉప్పుగూడ రైల్వేస్టేషన్‌కు సమీపంలోగల ఛత్రినాకలో కందికల్ గేటు దగ్గర ఈ ఆలయం ఉంది. ఈ ఆలయం నగరంలోని ప్రముఖ పర్యాటక ఆకర్షణలలో ఒకటి.

ప్రతి బుధవారం ఇక్కడ చిత్రగుప్తునికి విశేష పూజలు నిర్వహిస్తారు. ప్రధానంగా కేతు గ్రహ దోష నివారణ కోసం భక్తులు ఇక్కడికి వస్తుంటారు. ఇప్పటికి ప్రపంచ నలుమూలల నుంచి కాయస్థ వంశస్తులు తాము కులదైవంగా భావించే చిత్రగుప్తుని కొలుస్తుంటారు.

## ఇవీ చూడండి

* చిత్రగుప్తుడు
* చిత్రగుప్త దేవాలయం (కాంచీపురం)

## మూలాలు

వర్గం:దేవాలయాలు
వర్గం:హైదరాబాదు దేవాలయాలు
గ్రీకు వర్ణమాల

ఆధునిక **గ్రీకు వర్ణమాల** 24 అక్షరాలను కలిగి ఉంది. ఇది గ్రీకు భాషను వ్రాయడానికి ఉపయోగించబడుతుంది. గ్రీకు వర్ణమాలను సైన్స్, గణితంలో వివిధ విలువలు లేదా వేరియబుల్‌లను సూచించడానికి తరచుగా ఉపయోగిస్తారు. గ్రీకు వర్ణమాలలోని చాలా అక్షరాలు ఆంగ్ల భాషలో సమానమైన అక్షరాన్ని కలిగి ఉంటాయి.

ఇరవై నాలుగు అక్షరాలు (ఒక్కొక్కటి పెద్ద అక్షరం, చిన్న అక్షరాలు )

Α α, Β β, Γ γ, Δ δ , Ε ε, Ζ ζ, Η η , Θ θ, Ι ι, Κ κ, Λ λ, Μ μ, Ν ν, Π Σ,, Σ σ లేదా ς, Τ τ, Υ υ, Φ φ, Χ χ, Ψ ψ, Ω ω.

గ్రీకు వర్ణమాల చాలా యూరోపియన్ వర్ణమాల నుండి వచ్చినట్లు భావించబడుతుంది. క్రీ.పూ. 10వ శతాబ్దంలో ఫోనిషియన్ వర్ణమాల నుండి వర్ణమాల తీసుకోబడింది, గ్రీకు భాషకు సరిపోయేలా అనేక మార్పులతో.

మొదట, గ్రీకు కుడి నుండి ఎడమకు, ఫోనిషియన్ లాగానే వ్రాయబడింది, కానీ 6వ శతాబ్దం BC తరువాత, అది ఎడమ నుండి కుడికి వ్రాయబడింది.

గ్రీకు ప్రపంచంలోని ఏ భాగంలో ఉపయోగించబడిందనే దానిపై ఆధారపడి ప్రారంభ గ్రీకు వర్ణమాలలో కొన్ని తేడాలు ఉన్నాయి. కానీ కాలక్రమేణా, గ్రీకులందరూ ఒకే వర్ణమాలను ఉపయోగించడం ప్రారంభించారు, ప్రత్యేకించి 403 BCలో ఏథెన్స్‌లో మిలేటస్ యొక్క అయానిక్ వర్ణమాల అధికారికంగా ఆమోదించబడిన తర్వాత. కొద్దిసేపటి తర్వాత, గ్రీస్‌లోని మిగిలిన వారు కూడా అదే చేశారు,, 350 BC నాటికి, అలెగ్జాండర్ ది గ్రేట్ జీవితంలో, దాదాపు అందరు గ్రీకులు ఒకే ఇరవై నాలుగు అక్షరాల గ్రీకు వర్ణమాలను ఉపయోగించారు.

తరువాత, బైజాంటియమ్‌కు చెందిన అరిస్టోఫేన్స్ (c. 257  185 BC), ఒక గ్రీకు పండితుడు, వ్యాకరణవేత్త, గ్రీకు పదాల టోన్ లేదా పిచ్‌ను గుర్తించడానికి మూడు డయాక్రిటిక్స్ (యాక్సెంట్ మార్కులు): తీవ్రమైన, గ్రేవ్,, సర్కమ్‌ఫ్లెక్స్‌లను కనుగొన్నాడు.

గ్రీకు అక్షరాలు గ్రీకు భాష యొక్క అన్ని ప్రధాన శబ్దాలను కచ్చితంగా సూచించినప్పటికీ, కాలక్రమేణా గ్రీకు భాష యొక్క శబ్దాలు మారాయి. కొన్ని అచ్చు శబ్దాలు ఒకదానికొకటి సమానంగా వినిపించడం ప్రారంభించాయి, ఆశించిన వాయిస్‌లెస్ స్టాప్‌లు వాయిస్‌లెస్ ఫ్రికేటివ్‌లుగా మారాయి, వాయిస్‌డ్ స్టాప్‌లు వాయిస్డ్ ఫ్రికేటివ్‌లుగా మారాయి. "ఫిలాసఫర్", "చిమెరా", "సైప్రస్", "థెస్సలోనికా" వంటి గ్రీకు అరువు పదాల లాటిన్, ఆంగ్ల స్పెల్లింగ్‌లను చూడటం ద్వారా పాత గ్రీకు ఉచ్చారణలు ఎలా ఉన్నాయో ఒక ఆలోచన పొందవచ్చు.

## గ్రీకు వర్ణమాల

#ఆల్ఫా (Α α)
#బీటా (Β β)
#గామా (Γ γ)
#డెల్టా (Δ δ)
#ఎప్సిలాన్ (Ε ε)
#జీటా (Ζ ζ)
#ఎటా (Η η)
#తీటా (Θ θ)
#అయోటా (Ι ι)
#కప్పా (Κ κ)
#లాంబ్డా (Λ λ)
#ము (Μ μ)
#ను (Ν ν)
#క్షి (Ξ ξ)
#ఓమిక్రాన్ (Οο)
#Pi(Π π)
#రో (Ρ ρ)
#సిగ్మా (Σ σ/ς)
#టౌ (Τ τ)
#అప్సిలాన్ (Υ υ)
#ఫై (Φ φ)
#చి (Χ χ)
#సై (Ψ ψ)
#ఒమేగా (Ω ω)

## ఇవి కూడా చూడండి
* గ్రీకు భాష

## మూలాలు

వర్గం:వర్ణమాలలు
తిమ్మాపూర్ వేంకటేశ్వరస్వామి దేవాలయం

**తిమ్మాపూర్ వేంకటేశ్వరస్వామి దేవాలయం** అనేది తెలంగాణ రాష్ట్రం, కామారెడ్డి జిల్లా, బీర్కూర్ మండలం, తిమ్మాపూర్ గ్రామంలో ఉన్న దేవాలయం.

## చరిత్ర
ఈ గ్రామానికి చెందిన బ్రహ్మయ్య చారికి ఒకరోజు వేంకటేశ్వరస్వామి కలలోకి వచ్చి బీర్కూర్‌ శివారులోని ఎత్తైన కొండపై తనకోసం ఒక దేవాలయాన్ని నిర్మించాలని కోరగా, బ్రహ్మయ్య స్వయంగా కింది నుంచి పైకి ఒక్కో రాయి తెచ్చి, ఒక్కో బిందెతో కాలినడకన నీరు తెచ్చి సిమెంటుతో వెంకన్న విగ్రహాన్ని ప్రతిష్ఠించారని చరిత్రకారులు చెబుతున్నారు. ఆ తరువాత బీర్కూర్‌కు చెందిన ఓ వ్యక్తి దేవాలయ మెట్లు నిర్మించాడని, అప్పటినుండి ఈ కొండకు చేరుకునే అవకాశాలు దొరికాయి. సిమెంటుతో ఏర్పాటుచేసిన వెంకన్న విగ్రహం, దేవాలయానికి చేరుకునే మెట్లదారి ఇప్పటికీ ఇంకా ఉన్నాయి.

## సదుపాయాలు
2016 ఏప్రిల్‌ 1న ముఖ్యమంత్రి కల్వకుంట్ల చంద్రశేఖర్ రావు ఈ దేవాలయాన్ని సందర్శించి అభివృద్ధికి 23 కోట్లు కేటాయించాడు. ఆ నిధులతో దేవాలయం చుట్టూ రాజగోపురాలు, మాడ వీధులు, ప్రాకారాలు, కొండ మీదకు రోడ్డు, కళ్యాణ మండపం, వసతి గృహాలు, 54 ఘాట్లు, కళ్యాణకట్ట, చెరువును 15 ఫీట్ల లోతుగా తవ్వించి సకల వసతులు ఏర్పాటుచేశారు.

## బ్రహ్మోత్సవాలు

2023లో బ్రహ్మోత్సవాల్లో భాగంగా జరిగిన కళ్యాణోత్సవంలో ముఖ్యమంత్రి కేసీఆర్ సతీసమేతంగా పాల్గొని ఈ దేవాలయ అభివృద్ధికి సంబంధించిన వివరాలతో కూడిన పైలాన్ ను ఆవిష్కరించాడు. శాసనసభ స్పీకర్ పోచారం శ్రీనివాస్ రెడ్డి కుటుంబం చేయించిన రెండు కిలోల స్వర్ణ కిరీటాన్ని స్వామి వారికి సీఎం కేసీఆర్ దంపతులు సమర్పించి, స్వామివారికి ప్రత్యేక పూజలు నిర్వహించారు. దేవాలయ అభివృద్ధి కోసం గతంలో కేటాయించిన 23 కోట్లతోపాటు దానికి అదనంగా మరో 7 కోట్ల రూపాయలు కేటాయిస్తున్నట్టు కేసీఆర్‌ ప్రకటించారు. ఈ కళ్యాణ మహోత్సవంలో మంత్రి వేముల ప్రశాంత్‌రెడ్డి, ఎంపీలు జోగినపల్లి సంతోష్‌కుమార్‌, బీబీ పాటిల్‌, ఉమ్మడి జిల్లా ఎమ్మెల్యేలు, ఇతర ప్రజాప్రతినిధులు, అధికారులు పాల్గొన్నారు.

## మూలాలు

వర్గం:విష్ణు దేవాలయాలు
వర్గం:నిజామాబాదు జిల్లా దేవాలయాలు
ఆది మహావిష్ణువు ఆలయం

**ఆది మహావిష్ణువు ఆలయం** అనేది యాదాద్రి భువనగిరి జిల్లా చౌటుప్పల్ మండలం దేవలమ్మనాగారం గ్రామంలో నెలకొని ఉన్న హిందూ దేవాలయం. ఇక్కడ కొలవైన కాకతీయుల కాలంనాటి ఆది మహావిష్ణువు విగ్రహం 2015వ సంవత్సరంలో ఉపాధి హామీ కూలీలు పని నిమిత్తం తవ్వుతుండగా తవ్వకాల్లో బయటపడటం విశేషం. ఇక్కడ ప్రతి సంవత్సరం వైకుంఠ ఏకాదశి పురస్కరించుకుని మూడు రోజులపాటు ప్రత్యేకంగా బ్రహ్మోత్సవాలను నిర్వహించి స్వామివారికి కళ్యాణం జరిపిస్తారు.

## నేపథ్యం
దేవలమ్మనాగారంలో కొండపైన ఉన్న ఈ **క్షేత్రం**లో **కొలువుదీరిన ఆది మహా విష్ణువు విగ్రహంలో** విష్ణుమూర్తి దాల్చిన దశావతార రూపాలన్నీ కనిపిస్తాయి. అయితే ఈ విగ్రహం కొన్ని సంవత్సరాల క్రితం ఈ కొండ ప్రాంతాన్ని తవ్వి గ్రామానికి రోడ్డుమార్గం వేసే క్రమంలో బయటపడింది, స్వామివారి విగ్రహంతోపాటు శిలాశాసనం కూడా లభించింది. దీంతో స్వామివారి విగ్రహం కాకతీయుల కాలం నాటిదని పురావస్తుశాఖ అధికారులు నిర్ధారించారు. అరుదైన ఈ విష్ణుమూర్తి విగ్రహం అదే ప్రాంతంలో పూజలందుకోవాలని భావించిన గ్రామస్తులు కొండపైనే శిథిలావస్థలో ఉన్న ఆలయం పునర్నిర్మించి, గర్భగుడిలో శ్రీ ఆది మహావిష్ణువు స్వామి విగ్రహాన్ని ప్రతిష్ఠించారు.

శ్రీదేవీ, భూదేవీ సమేతంగా దర్శనమిచ్చే ఈ స్వామిని జగన్మోహినిగానూ కొలుస్తారు. అందుకే స్వామి కాళ్లకు పట్టీలు, మెట్టెలు, కడియాలు వంటి అభరణాలు అలంకరిస్తారు.

ఈ ప్రాంగణంలో వినాయకుడు, దాసాంజనేయస్వామి వార్లకు ఉపాలయాలున్నాయి.

## మార్గం
తెలంగాణ రాష్ట్ర రాజధాని హైదరాబాదుకు కేవలం 55 కి. మీ. దూరంలో ఈ దేవస్థానం ఉంది. నగరంలోని వివిధ ప్రాంతాల నుంచి చౌటుప్పల్‌ వరకు ఆర్టీసీ బస్సుల్లో చేరుకుంటే, అక్కడి నుంచి మూడు కిలోమీటర్ల దూరంలో ఉన్న ఆలయానికి వెళ్లేందుకు ఆటోలు అందుబాటులో ఉంటాయి.

## మూలాలు

వర్గం:తెలంగాణ దేవాలయాలు
వర్గం:తెలంగాణ పర్యాటక ప్రదేశాలు
దిండోరి శాసనసభ నియోజకవర్గం (మధ్యప్రదేశ్)

**దిండోరి శాసనసభ నియోజకవర్గం** మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం దిండోరీ జిల్లా, మాండ్లా లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:మధ్య ప్రదేశ్ శాసనసభ నియోజకవర్గాలు
రాజేశ్వరి రే

**రాజేశ్వరి రే**, ఒడిశాకు చెందిన సినిమా నటి, టెలివిజన్ వ్యాఖ్యాత. టెలివిజన్ ప్రెజెంటర్‌గా తన వృత్తిని ప్రారంభించిన రాజేశ్వరి ఆ తరువాత బసుందహర, సంస్కార్, దేవి, స్వాభిమాన్, ఉనాసి కన్య, కుంకుమ్, టు పెయిన్ మున్ మొదలైన ప్రముఖ ఒడియా సీరియళ్ళలో నటించింది.  2008లో సత్యమేబ జయతే అనే సినిమా ద్వారా ఆలీవుడ్‌లోకి అడుగుపెట్టింది. ఆ తర్వాత ఆరే సతీ ఆ, బ్లాక్‌మెయిల్ వంటి మరో రెండు సినిమాల్లో నటించింది.

## నటించినవి

### ఒడియా సినిమాలు

### టెలివిజన్

## మరణం
2019 నుండి మెదడు, ఊపిరితిత్తుల క్యాన్సర్‌తో బాధపడిన రాజేశ్వరి, 37 ఏళ్ళ వయసులో 2022 జూలై 20న భువనేశ్వర్‌లోని ఒక ప్రైవేట్ ఆసుపత్రిలో మరణించింది.

## ప్రస్తావనలు

వర్గం:2022 మరణాలు
వర్గం:భారతీయ సినిమా నటీమణులు
వర్గం:ఒరియా సినిమా నటీమణులు
వర్గం:టెలివిజన్ వ్యాఖ్యాతలు
వర్గం:టెలివిజన్ నటీమణులు
ఎ.ఎం.అహ్మదీ

**అజీజ్ ముషబ్బర్ అహ్మదీ** (25 మార్చి 1932 - 2 మార్చి 2023) భారతదేశానికి చెందిన న్యాయమూర్తి. ఆయన గుజరాత్ హైకోర్టులో న్యాయమూర్తిగా పనిచేసిన తర్వాత, 1988లో సుప్రీంకోర్టుకు న్యాయమూర్తిగా,  ఆ తర్వాత ప్రధాన న్యాయమూర్తిగా పదోన్నతి పొంది 1994 నుంచి 1997 వరకు సుప్రీం కోర్టు 26వ ప్రధాన న్యాయమూర్తి పని చేశాడు. అహ్మదీ రెండు పర్యాయాలు అలీఘర్ ముస్లిం యూనివర్సిటీ ఛాన్సలర్‌గా పని చేశాడు.
## మూలాలు

 
వర్గం:భారతదేశ ప్రధాన న్యాయమూర్తులు
వర్గం:1932 జననాలు
వర్గం:భారతీయ న్యాయమూర్తులు
వర్గం:2023 మరణాలు
బర్నింగ్ గ్లాస్

[thumb|245x245px|[జోసెఫ్ ప్రీస్ట్‌లీ|జోసెఫ్ ప్రీస్ట్లీ తన ప్రయోగశాలలో బర్నింగ్ లెన్స్ యొక్క ప్రతిరూపం (చిన్న స్థాయిలో)]]
**బర్నింగ్ గ్లాస్** లేదా **బర్నింగ్ లెన్స్** అనేది ఒక పెద్ద కుంభాకార కటకం, ఇది సూర్య కిరణాలను ఒక చిన్న ప్రాంతంపై కేంద్రీకరించగలదు, ఆ ప్రాంతాన్ని వేడి చేస్తుంది, తద్వారా బహిర్గతమైన ఉపరితలంపై మంట ఏర్పడుతుంది. **బర్నింగ్ అద్దాలు** కాంతిని కేంద్రీకరించడానికి ప్రతిబింబించే ఉపరితలాలను ఉపయోగించడం ద్వారా ఇలాంటి ప్రభావాన్ని సాధిస్తాయి. బర్నింగ్ గ్లాస్ అనేది ఒక రకమైన కుంభాకార లెన్స్, ఇది సాధారణంగా గాజు లేదా మరొక పారదర్శక పదార్థంతో తయారు చేయబడుతుంది. ఇది రెండు వైపులా వంకరగా ఉంటుంది, లెన్స్ మధ్యలో అంచుల కంటే మందంగా ఉంటుంది. సూర్యకాంతి లెన్స్ గుండా వెళుతున్నప్పుడు, అది వంగి లేదా వక్రీభవనానికి గురవుతుంది, దీని వలన కాంతి కిరణాలు ఒకే బిందువు వద్ద కలుస్తాయి, ఇది ఆ సమయంలో చాలా ఎక్కువ ఉష్ణోగ్రతను సృష్టించగలదు. ఇది మంటలను ప్రారంభించడానికి లేదా తీవ్రమైన వేడి అవసరమయ్యే ఇతర పనులను చేయడానికి ఉపయోగించవచ్చు. ఎలక్ట్రికల్ జ్వలనను సులభంగా సాధించడానికి ముందు రోజుల్లో బర్నింగ్ గ్లాస్ ఉపయోగకరమైన ఉపాయంగా ఉండేది.

బర్నింగ్ గ్లాసెస్ లేదా లెన్స్‌లు వేల సంవత్సరాలుగా మంటలను ప్రారంభించడానికి ఒక సాధనంగా ఉపయోగించబడుతున్నాయి, జ్వలన యొక్క ఇతర పద్ధతులు అందుబాటులో లేని లేదా ఆచరణాత్మకంగా లేని పరిస్థితులలో ఇవి ప్రత్యేకంగా ఉపయోగపడతాయి. కటకములను గాజు లేదా పారదర్శక పదార్థం వంటి వివిధ పదార్ధాలతో తయారు చేయవచ్చు, వాటి పరిమాణం, ఆకృతి కేంద్రీకృత కాంతి యొక్క తీవ్రతను ప్రభావితం చేయవచ్చు.

మంటలను ప్రారంభించడంతో పాటు, బర్నింగ్ లెన్స్‌లను శాస్త్రీయ ప్రయోగాలలో, ప్రదర్శనల కోసం కూడా ఉపయోగించారు, ఎందుకంటే అవి వివిధ పదార్థాల లక్షణాలను అధ్యయనం చేయడానికి ఉపయోగించే చాలా ఎక్కువ ఉష్ణోగ్రతలను సృష్టించగలవు. అయినప్పటికీ, ఈ విషయంలో వాటి ఉపయోగం పరిమితంగా ఉంది, ఎందుకంటే అవి ఉత్పత్తి చేయగల ఉష్ణోగ్రతలు విద్యుత్ ఆర్క్‌లు లేదా మంటలు వంటి ఇతర వనరుల ద్వారా ఉత్పత్తి చేయబడిన వాటి కంటే ఎక్కువగా లేవు.

నేడు, బర్నింగ్ లెన్సులు ఎక్కువగా విద్య లేదా వినోద ప్రయోజనాల కోసం ఉపయోగించబడుతున్నాయి, ఉదాహరణకు ఆప్టిక్స్ సూత్రాలను ప్రదర్శించడానికి వీటిని ఉపయోగిస్తారు.

## చారిత్రక అభివృద్ధి: పురాతన కాలం నుండి సైన్స్ వరకు
thumb|1658 దృష్టాంతంలో సూర్యకిరణాల ద్వారా అగ్నిని పుట్టించడానికి కేంద్రీకరించబడుతున్నాయి
గ్లాస్ బర్నింగ్ టెక్నాలజీ పురాతన కాలం నుండి ప్రసిద్ధి చెందింది, గ్రీకు, రోమన్ రచయితలు వివిధ ప్రయోజనాల కోసం మంటలను ప్రారంభించడానికి లెన్స్‌లను ఉపయోగించడాన్ని రికార్డ్ చేశారు. ప్లినీ ది ఎల్డర్ దుస్తులను మండించేంత తీవ్రమైన వేడిని సృష్టించడానికి నీటితో నింపిన గాజు కుండీలను ఉపయోగించడాన్ని గుర్తించాడు, అలాగే గాయాలను కాటరైజ్ చేయడానికి ఉపయోగించే కుంభాకార కటకములు కూడా ఉపయోగించబడ్డాయి. ప్లూటార్క్ అనేది వెస్టల్ వర్జిన్స్ ఆలయంలో అమర్చబడిన త్రిభుజాకార లోహపు అద్దాలతో తయారు చేయబడిన మండే అద్దాన్ని సూచిస్తుంది. అరిస్టోఫేన్స్ తన నాటకం *[[మేఘాలు|ది క్లౌడ్స్]]* (424 BC)లో బర్నింగ్ లెన్స్ గురించి పేర్కొన్నాడు.

హెలెనిస్టిక్ గ్రీకు గణిత శాస్త్రజ్ఞుడు ఆర్కిమెడిస్ 212 BCలో రోమన్ రిపబ్లిక్‌కు చెందిన మార్కస్ క్లాడియస్ మార్సెల్లస్ చేత సిరక్యూస్‌ను ముట్టడించినప్పుడు మండే గాజును ఆయుధంగా ఉపయోగించాడని చెప్పబడింది. రోమన్ నౌకాదళం దహనం చేయబడింది, అయినప్పటికీ చివరికి నగరం స్వాధీనం చేసుకోబడింది, ఆర్కిమెడిస్ చంపబడ్డాడు.

## ఇవి కూడా చూడండి
* కటకము (వస్తువు)
* భూతద్దం
* నిమ్రద్ కటకం

## మూలాలు

వర్గం:భౌతిక శాస్త్రం
వర్గం:కటకాలు
వైర్‌లెస్

thumb|160x160px|సముద్ర మొబైల్ సేవ యొక్క హ్యాండ్‌హెల్డ్ ఆన్-బోర్డ్ కమ్యూనికేషన్ స్టేషన్
**వైర్‌లెస్ కమ్యూనికేషన్** లేదా **వైర్‌లెస్** (**నిస్తంత్రీ విధానం**) అనేది ఎలక్ట్రికల్ కండక్టర్, ఆప్టికల్ ఫైబర్ వంటి భౌతిక రూపంలో తీగలను ఉపయోగించకుండా రెండు లేదా అంతకంటే ఎక్కువ ప్రాంతాల మధ్య సమాచారాన్ని (*[[దూరప్రసారం|టెలీకమ్యూనికేషన్]]*) ప్రసారం చేయడం. అత్యంత సాధారణ వైర్‌లెస్ సాంకేతికతలు గాలిలో సమాచారాన్ని ప్రసారం చేయడానికి విద్యుదయస్కాంత తరంగాలను లేదా రేడియో తరంగాలను ఉపయోగిస్తాయి.

రేడియో తరంగాలతో, బ్లూటూత్ కోసం కొన్ని మీటర్లు లేదా డీప్-స్పేస్ రేడియో కమ్యూనికేషన్‌ల కోసం మిలియన్ల కిలోమీటర్ల దూరం వంటి ఉద్దేశిత దూరాలు ఉంటాయి. ఇది సెల్యులార్ టెలిఫోన్లు, వ్యక్తిగత డిజిటల్ సహాయకులు (PDAలు), వైర్‌లెస్ నెట్‌వర్కింగ్‌తో సహా వివిధ రకాల స్థిర, మొబైల్, పోర్టబుల్ అప్లికేషన్‌లను కలిగి ఉంటుంది. రేడియో *వైర్‌లెస్ సాంకేతికత* యొక్క అనువర్తనాలకు ఇతర ఉదాహరణలు GPS యూనిట్లు, గ్యారేజ్ డోర్ ఓపెనర్లు, వైర్‌లెస్ కంప్యూటర్ మౌస్, కీబోర్డ్‌లు, హెడ్‌సెట్‌లు, హెడ్‌ఫోన్‌లు, రేడియో రిసీవర్లు, శాటిలైట్ టెలివిజన్, ప్రసార టెలివిజన్, కార్డ్‌లెస్ టెలిఫోన్‌లు. వైర్‌లెస్ కమ్యూనికేషన్‌లను సాధించడంలో కొంత తక్కువ సాధారణ పద్ధతులు కాంతి, అయస్కాంత లేదా విద్యుత్ క్షేత్రాలు లేదా ధ్వనిని ఉపయోగించడం వంటి ఇతర విద్యుదయస్కాంత దృగ్విషయాలను కలిగి ఉంటాయి.

*వైర్‌లెస్* అనే పదం కమ్యూనికేషన్స్ చరిత్రలో కొద్దిగా భిన్నమైన అర్థాలతో రెండుసార్లు ఉపయోగించబడింది. మొదటగా ఈ పదాన్ని 19వ శతాబ్దం చివరిలో భౌతిక తంతువులు లేకుండా రేడియో సిగ్నల్‌లను ప్రసారం చేసే, స్వీకరించే సాంకేతికతను వివరించడానికి ఉపయోగించారు. ఆ తర్వాత దీనిని వైర్‌లెస్ టెలిగ్రాఫీ అని పిలుస్తారు. ఈ సాంకేతికతను వివరించడానికి 20వ శతాబ్దం ప్రారంభంలో "రేడియో" అనే పదం "వైర్‌లెస్" స్థానంలో వచ్చింది. అయినప్పటికీ, "వైర్‌లెస్" అనే పదం 1960ల వరకు UK, ఆంగ్లం మాట్లాడే ప్రపంచంలో నాన్-పోర్టబుల్ రేడియో సెట్‌లను సూచించడానికి ఉపయోగించబడింది. *వైర్‌లెస్ అనే* పదం 1980లు, 1990లలో పునరుద్ధరించబడింది. వైర్లు లేకుండా కమ్యూనికేట్ చేసే డిజిటల్ పరికరాలను, వైర్లు లేదా కేబుల్‌లు అవసరమయ్యే వాటి నుండి మునుపటి పేరాలో జాబితా చేయబడిన ఉదాహరణల వంటి వాటిని వేరు చేయడానికి. మొబైల్ బ్రాడ్‌బ్యాండ్, Wi-Fi,, బ్లూటూత్ వంటి సాంకేతికతల ఆగమనం కారణంగా ఇది 2000లలో దాని ప్రాథమిక వినియోగంగా మారింది.

వైర్‌లెస్ కార్యకలాపాలు మొబైల్, ఇంటర్‌ప్లానెటరీ కమ్యూనికేషన్‌ల వంటి సేవలను అనుమతిస్తాయి. అవి వైర్ల వాడకంతో అమలు చేయడం అసాధ్యం లేదా ఆచరణీయం కాదు. ఈ పదాన్ని సాధారణంగా టెలికమ్యూనికేషన్ పరిశ్రమలో టెలికమ్యూనికేషన్ సిస్టమ్‌లను సూచించడానికి ఉపయోగిస్తారు (ఉదా. రేడియో ట్రాన్స్‌మిటర్లు, రిసీవర్‌లు, రిమోట్ కంట్రోల్‌లు మొదలైనవి) ఇవి వైర్‌లను ఉపయోగించకుండా సమాచారాన్ని బదిలీ చేయడానికి కొన్ని రకాల శక్తిని (ఉదా. రేడియో తరంగాలు, ధ్వని శక్తి) ఉపయోగిస్తాయి. సమాచారం ఈ పద్ధతిలో తక్కువ, ఎక్కువ దూరాలకు బదిలీ చేయబడుతుంది.

## ఇవి కూడా చూడండి
* హాట్‌స్పాట్ (వై-ఫై)

## మూలాలు

వర్గం:అంతర్జాలం
పింటు నంద

**పింటు నంద** (1977 జూలై 7 - 2023 మార్చి 1) భారతీయ ఒడియా సినీమా నటుడు. ఆయన హీరోగా, ప్రతినాయకుడిగా, హాస్య నటుడిగా మంచి గుర్తింపు పొందాడు. 1996లో కోయిలి చిత్రంతో ఆయన అరంగేట్రం చేశాడు. దోస్తీ, హట ధారి చాలు తా, రుంకు ఝుమానా, రాంగ్ నంబర్, ప్రేమ రుతు అసిగల చిత్రాల్లో ఆయన నటించి మెప్పించాడు.

పింటు నందా *రాంగ్ నంబర్* చిత్రానికి ఉత్తమ నటుడు కామెడీ అవార్డును గెలుచుకున్నాడు. అతని నటనా జీవితంలో 40కి పైగా ఒడియా సినిమాల్లో నటించాడు.

## బాల్యం
పింటూ నంద 1977జూలై 7న జగత్‌సింగ్‌పూర్‌లో అశోక్ కుమార్ నందా, కాంతిలత దంపతులకు జన్మించాడు. ఆయనకు ఇద్దరు సోదరులు, ఒక సోదరి. అతని అన్నయ్య అభిరామ్ నంద్ పింటు వేణువు వాద్యకారుడు.

పింటు నంద కె. అకాడమీ నుండి పాఠశాల విద్యను పూర్తి చేసిన తర్వాత ఢిల్లీలో ఉన్నత విద్యను అభ్యసించాడు.

## కెరీర్
పింటూ నందా మొదట ఒడియా దూరదర్శన్ ద్వారా తన నటనా జీవితాన్ని ప్రారంభించాడు. ఆ తర్వాత 1996లో కోయిలీ ద్వారా ఒడియాడియన్ కార్టూన్ల ప్రపంచంలో అడుగుపెట్టాడు. అలాగే ఒడియా ఆల్బమ్‌లో కూడా నటించాడు. 'ఈ గౌర కాన్ క్యాంప్చు' తో ఆయన మరింత ప్రజాదరణ పొందాడు.

ఒడియా సీరియల్ శంఖ సిందూర్‌లో పింటు నంద నటించాడు. అతను హుమ్లక్ష్మి వంటి కొన్ని టెలివిజన్ కార్యక్రమాలకు వ్యాఖ్యాతగా కూడా పనిచేశాడు.

## మరణం
కొంతకాలంగా కాలేయ సంబంధిత వ్యాధితో బాధపడుతున్న 45 ఏళ్ల పింటు నంద హైదరాబాదులోని ఒక ఆసపత్రిలో చికిత్స పొందుతూ 2023 మార్చి 1న పరిస్థితి విషమించడంతో మృతి చెందాడు. ఆయనకు భార్య, ఇద్దరు కుమారులు ఉన్నారు.

## మూలాలు

వర్గం:1977 జననాలు
వర్గం:2023 మరణాలు
వర్గం:భారతీయ సినిమా నటులు
వర్గం:ఒడియా సినిమా నటుడు
తాండ్రా రే

**తాండ్రా రే**, ఒడిశాకు చెందిన సినిమా నటి. 1980, 1990లలో ఒడియా సినిమాలలో నటించింది. "చిలికా టైర్" సినిమాలో తొలిసారిగా నటించింది.

## వ్యక్తిగత జీవితం
బిజయ్ మొహంతీతో తాండ్రా వివాహం జరిగింది. 

## సినిమాలు

# 2013 దహా బలుంగా
# 2010 ససుర ఘరా జిందాబాద్
# 2010 దిల్ టేట్ డీచి
# 2010 శుభ వివాహ
# 2009 లీవ్ దట్ సీఎం
# 2007 లాల్ తుకు తుకు సాధబా బహు
# 2007 మహానాయక్
# 2007 ము టటే ల్వే కరుచి
# 2005 ఐ లవ్ యూ
# 2001 ధర్మ చర్చ
# 2000 బాబు పరశురాం
# 1999 జై శ్రీరామ్
# 1998 సహారా జలూచి
# 1997 రఘు ఆరఖిత
# 1997 రామ్ లక్ష్మణ్
# 1996 వసుధ
# 1994 భాయ్ హెలా భాగారి
# 1994 సఖీ రాహిలా ఏ సింఘా దుఆరా
# 1993 భాగ్య హేట్ డోరి
# 1993 మో భాయ్ జగ
# 1992 ఘరా మోర స్వర్గ
# 1992 పంజురి భీతరే చీర
# 1991 ఆమా ఘరా ఆమ సంసార
# 1991 కోటియా మనీష్ గోటియే జగ
# 1990 అమ ఘరా
# 1990 మా మాటే శక్తి దే
# 1989 మమతా రా డోరి
# 1989 సాగర్
# 1989 తోపాయే సిందూర దీపత శంఖ
# 1988 పాప పుణ్య
# 1988 పువా మోరా కాలా ఠాకురా
# 1987 మిచా మయారా సన్సార్
# 1986 ఈ ఆమ సంసార్
# 1986 మనిక
# 1986 సంసార
# 1985 మమత మాగే ములా
# 1985 నల దమయంతి
# 1985 పాలటాక
# 1985 పరా ఝియా ఘరా భంగేనా
# 1985 సతా కేబే లుచీ రహేనా
# 1982 బసంతి అపా
# 1981 ఆరతి
# 1980 అలీభా దగా
# 1980 రామ్ బలరామ్
# 1979 సౌతుని
# 1978 సమర్పణ
# 1978 పిపాషా
# 1978 పతి పత్ని
# 1977 చిలికా తీరే

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:ఒరియా సినిమా నటీమణులు
వర్గం:భారతీయ సినిమా నటీమణులు
అభిరామ్ నందా

**అభిరామ్ నందా** అంతర్జాతీయంగా ప్రసిద్ధి చెందిన భారతీయ ఫ్లూటిస్ట్. ఆయన శాస్త్రీయ, ఆధునిక సంగీతం రెండింటిలోనూ వేణువును వాయిస్తాడు. ఆయన హరిప్రసాద్ చౌరాషియా, మోహినీ మోహన్ పట్నాయక్ వంటి గురువుల వద్ద వేణువు వాయించడం నేర్చుకున్నాడు. 

ఆయన దేశంలోని వివిధ ప్రాంతాలలోనే కాక 53 విదేశాలలో కూడా వేణువును వాయించి పలువురి ప్రశంసలందుకున్నాడు. అతని వద్ద చాలా మంది స్థానిక విద్యార్థులే కాక విదేశీయులు కూడా వేణువు పాఠాలు నేర్చుకుంటారు. వేణువుల తయారీలో కూడా నైపుణ్యం కలిగిన ఆయన దగ్గర చాలా మంది విదేశీ ఫ్లూటిస్టులు వేణువులు కొంటారు.

## బాల్యం, విద్యాభ్యాసం
అభిరామ్ నంద జగత్‌సింగ్‌పూర్ జిల్లాలోని తేరాటాంగ్‌లో అశోక్ కుమార్ నంద, కాంతిలత దంపతులకు జన్మించాడు. తన తండ్రి వృత్తిరీత్యా ఇంజనీర్ అయినప్పటికీ, అతను ఫ్లూట్ వాయించడం, నటనను ఇష్టపడేవాడు. అతని సోదరుడు పింటు నంద ప్రముఖ సినీ నటుడు. కాలేయ సంబంధిత వ్యాధితో పింటు నంద 2023 మార్చి 1న మృతి చెందాడు.

## కెరీర్
తొంభైల ప్రారంభంలో అభిరామ్ నంద ఫ్లూట్ ప్లేయర్‌గా కెరీర్ ప్రారంభించాడు. 1995లో గోవా యూత్ ఫెస్టివల్‌లో ఫ్లూట్ వాయించినందుకు జాతీయ యువజన అవార్డును గెలుచుకున్నాడు. హరిప్రసాద్ చౌరాసియా వద్ద వేణువు పాఠాలు నేర్చుకున్న తర్వాత, అతను అనేక స్టేజ్ ఈవెంట్లలో గురువుతో కలిసి వేణువును వాయించే అవకాశం వచ్చింది. ఆ తరువాత విదేశాల్లో ఫ్లూట్ వాయించే అవకాశం వచ్చింది. అతను వైర్‌లెస్ ఆర్టిస్ట్ కూడా. ఒడిస్సీ సంగీతం, ఒడిస్సీ నృత్యంలో వేణువు ఒక ముఖ్యమైన వాయిద్యం కూడా. ఆయన చాలా మంది ఒడిస్సీ నృత్య కళాకారులతో కలిసి ప్రదర్శనలు ఇస్తున్నాడు.

## పురస్కారాలు

* సుర్ సింఘా పార్లమెంట్ (ముంబై)

## మూలాలు

వర్గం:సంగీతకారులు
వర్గం:వేణుగాన విద్వాంసులు
వర్గం:జీవిస్తున్న ప్రజలు
వర్గం:సుప్రసిద్ద సంగీతకారులు
రవాణా

**రవాణా** అనేది ప్రజలు, వస్తువులు లేదా జంతువులను ఒక ప్రదేశం నుండి మరొక ప్రదేశానికి తరలించడాన్ని సూచిస్తుంది. రవాణా అనేది ఆధునిక జీవితంలో ముఖ్యమైన భాగం, ఎందుకంటే ఇది ప్రజలు ఇతర ప్రాంతాలలో పని చేసుకొనుటకు, చదువుకొనుటకు, ఇతర గమ్యస్థానాలకు ప్రయాణించడానికి వీలు కల్పిస్తుంది, ప్రపంచవ్యాప్తంగా వస్తువులు, సేవల తరలింపును సులభతరం చేస్తుంది. రవాణా మార్గాలలో గాలి, భూమి ( రైలు, రహదారి ), నీరు, కేబుల్, పైప్‌లైన్ ఉన్నాయి. రవాణా వాణిజ్యాన్ని అనుమతిస్తుంది, ఇది నాగరికతల అభివృద్ధికి అవసరమైనది.

ఉదాహరణకు, విమానాశ్రయాలు వాయు రవాణాకు టెర్మినల్స్‌గా పనిచేస్తాయి. అదేవిధంగా, ఓడరేవులు నీటి రవాణాకు టెర్మినల్స్‌గా పనిచేస్తాయి, ఇక్కడ సరుకును నౌకల నుండి లోడ్ చేయడం, అన్‌లోడ్ చేయడం జరుగుతుంది. రైల్వే స్టేషన్‌లు, బస్ స్టేషన్‌లు వరుసగా రైలు, రోడ్డు రవాణాకు టెర్మినల్స్‌గా పనిచేస్తాయి, ఇక్కడ రైళ్లు, బస్సులు, ఇతర రకాల భూ రవాణా మధ్య ప్రయాణీకులు, సరుకులు మార్పిడి చేయబడతాయి.

టెర్మినల్స్ వాహనాలకు ఇంధనం నింపే డిపోలుగా, వస్తువుల నిల్వ కోసం గిడ్డంగులుగా, వాహన పరికరాల నిర్వహణ సౌకర్యాలతో సహా వివిధ సేవలను కూడా అందిస్తాయి. రవాణా వ్యవస్థల సామర్థ్యం దేశ ఆర్థిక అభివృద్ధి, శ్రేయస్సులో కీలక పాత్ర పోషిస్తాయి.

రవాణా సాధనాలు అంటే ప్రజలను లేదా సరుకును తీసుకెళ్లడానికి ఉపయోగించే వివిధ రకాల రవాణా సౌకర్యాలు. వాటిలో వాహనాలు, రైడింగ్ జంతువులు ఉంటాయి. వాహనాలలో వ్యాగన్లు, ఆటోమొబైల్స్, సైకిళ్ళు, బస్సులు, రైళ్లు, ట్రక్కులు, హెలికాప్టర్లు, వాటర్‌క్రాఫ్ట్, అంతరిక్ష నౌక, విమానాలు ఉంటాయి.

రవాణాను వివిధ రీతులుగా వర్గీకరించవచ్చు, వీటిలో:

రోడ్డు రవాణా: ఇందులో కార్లు, బస్సులు, ట్రక్కులు వంటి వాహనాలు ఉంటాయి, ఇవి ప్రజలను, వస్తువులను రవాణా చేయడానికి రోడ్లను ఉపయోగిస్తాయి.

రైలు రవాణా: ఇందులో ట్రాక్‌లపై నడిచే రైళ్లు, ఎక్కువ దూరాలకు ప్రజలను, వస్తువులను రవాణా చేస్తాయి.

నీటి రవాణా: ఇందులో నౌకలు, పడవలు ఇతర వాటర్‌క్రాఫ్ట్‌లు ప్రజలను, వస్తువులను నదులు, సరస్సులు, సముద్రాలు, మహాసముద్రాల మీదుగా రవాణా చేస్తాయి.

వాయు రవాణా: ఇందులో విమానాలు, హెలికాప్టర్‌లు ఉంటాయి, ఇవి గాలిలో ప్రజలను, వస్తువులను ఎక్కువ దూరాలకు, సుదూర గమ్యస్థానాలకు రవాణా చేస్తాయి.

పైప్‌లైన్ రవాణా: ఇందులో చమురు, సహజ వాయువు, నీరు వంటి ద్రవాలు, వాయువులను ఎక్కువ దూరాలకు రవాణా చేసే పైప్‌లైన్‌లు ఉంటాయి.

ఈ రవాణా విధానాలకు మద్దతు ఇవ్వడానికి రోడ్లు, రైల్వేలు, విమానాశ్రయాలు, ఓడరేవులు, పైప్‌లైన్‌లతో సహా రవాణా మౌలిక సదుపాయాలు అవసరం. సమర్ధవంతమైన రవాణా వ్యవస్థలు దేశాల ఆర్థికాభివృద్ధికి, శ్రేయస్సుకు కీలకం.

## ఇవి కూడా చూడండి
* రవాణా కేంద్రం

## మూలాలు

వర్గం:రవాణా
అర్చితా సాహు

**అర్చితా సాహు**, ఒడిశాకు చెందిన సినిమా నటి, మోడల్, టెలివిజన్ వ్యాఖ్యాత. 2013లో కోల్‌కతాలో జరిగిన ఫెమినా మిస్ ఇండియా రన్నరప్‌గా నిలిచింది. నటిగా నాలుగు ఒడిశా రాష్ట్ర చలనచిత్ర అవార్డులు అందుకుంది.

## జననం, విద్య
సాహు డిసెంబరు 14న ఒడిశాలోని భువనేశ్వర్‌ పట్టణంలో జన్మించింది. డిఎం స్కూల్ లో పాఠశాల విద్యను చదివిన సాహు, కెఐఐటీ విశ్వవిద్యాలయం నుండి బి.టెక్ పూర్తిచేసింది. ఒడిస్సీ నృత్యకారిణిగా జాతీయ స్కాలర్‌షిప్‌ను కూడా అందుకుంది. 2004లో మిస్ కళింగ కిరీటాన్ని కైవసం చేసుకుంది.

## సినిమారంగం
సాహు తొలిసారిగా నటించిన *ఓ మై లవ్* అనే సినిమా 2005లో విడుదలైంది. ఒడిశా రాష్ట్ర చలనచిత్ర పురస్కారాలలో నాలుగుసార్లు ఉత్తమ నటి అవార్డును అందుకుంది.

### ఇతరాలు
సాహు యునిసెఫ్, ఒడిషా ప్రభుత్వం తరపున "బాల కార్మికుల నిర్మూలన" రాష్ట్ర రాయబారిగా ఉన్నది. జూనియర్ రెడ్ క్రాస్ అంబాసిడర్ కూడా. ఐపిఎల్ 5వ సీజన్ లో డెక్కన్ ఛార్జర్స్ బ్రాండ్ అంబాసిడర్‌గా కూడా ఉన్నది.

## వ్యక్తిగత జీవితం
2021 మార్చి 1న జైపూర్‌లో నటుడు సబ్యసాచి మిశ్రాతో సాహు వివాహం జరిగింది.

## సినిమాలు

## అవార్డులు, అక్రిడిటేషన్

* *శివ నాటౌట్ -* స్టార్ ఎంటర్‌టైనర్ ఆఫ్ ది ఇయర్ 2017, 9వ తరంగ్ సినీ అవార్డ్స్ 2018) 
*  *బై బై దుబాయ్* - ఉత్తమ నటి, 8వ తరంగ్ సినీ అవార్డులు 2017
* *పిలాట బిగిడిగల* - ఉత్తమ నటి, 7వ తరంగ్ సినీ అవార్డులు 2016 
* *స్మైల్ ప్లీజ్* - ఉత్తమ నటి, 6వ తరంగ్ సినీ అవార్డులు 2015
* *స్మైల్ ప్లీజ్* - చిత్రానికి ఉత్తమ నటి, ఒరియా ఫిల్మ్ ఫెయిర్ అవార్డ్స్ 2014
* ఏసిపి సాగరిక - ఉత్తమ నటి, ఒడిశా రాష్ట్ర చలనచిత్ర అవార్డులు 2013
* *ము ఎక తుమారా*  - ఉత్తమ ఒడియా నటి (మహిళ), ఫిలింఫేర్ అవార్డ్స్ తూర్పు, 2013
* చాక్లెట్ - ఉత్తమ నటి, ఒడిశా రాష్ట్ర చలనచిత్ర అవార్డులు, 2011
* *పగల కరిచి పౌంజీ తోరా -* ఉత్తమ నటి, ఒడిశా రాష్ట్ర చలనచిత్ర అవార్డులు, 2009  
* *బాబూ ఐ లవ్ యు* - ఉత్తమ సహాయ నటి, ఒడిశా రాష్ట్ర చలనచిత్ర అవార్డులు, 2006 ఉత్తమ నటి షో టైమ్, పూరి
** *దే మా శక్తి దే* (2006)
** *తో పయీన్ నెబి ము సాహే జనమా (2008)*
* ఉత్తమ నటి, బనిచిత్ర అవార్డు
** 2006: *బాబూ ఐ లవ్ యు*
** 2008: *తో పయీన్ నెబి ము సాహే జనమా*
** 2009: *ము సపనర సౌదాగర్*
** 2010: ఉత్తమ నటి, తరంగ్ సినీ అవార్డులు
** 2012: *చాక్లెట్* 
** 2010: *పగల కరిచి పౌంజి తోరా*
* ఉత్తమ నటి: ఈటివీ ఒరియా ఫిల్మ్ అవార్డ్స్ 2012 – *చాక్లెట్* 
* ఉత్తమ నటి: 2007 – ఓంశ్రీ అవార్డ్స్ ద్వారా *బినా మో కహానీ అధా*
* ఉత్తమ నటి: 2008 – ఉప్మా *బినా మో కహానీ అధా*
* ఉత్తమ నటి: 2009 – సపథ రచించిన *ము సపనర సౌదాగర్*
* ఉత్తమ నటి: 2009 – చలచిత్ర జగత్ రచించిన *ము సపనర సౌదాగర్*
* ఉత్తమ నటి: 2010 – కామ్యాబ్ రచించిన *ఆకాషే కి రంగ లగిలా*
* ఉత్తమ నటి: 2010 – చిత్రపురి రచించిన *పగల కరిచి పౌంజి తోరా*
* ఉత్తమ నటి: 2010 – ఉప్మా చే *పగల కరిచి పౌంజి తోరా*
* ఉత్తమ నూతన అవార్డు: 2005 – *ఓ మై లవ్*

## మూలాలు

## బయటి లింకులు

* 
* 

వర్గం:జీవిస్తున్న ప్రజలు
వర్గం:ఒరియా సినిమా నటీమణులు
వర్గం:భారతీయ సినిమా నటీమణులు
బ్యాడ్మింటన్

**బ్యాడ్మింటన్** అనేది ఒక రాకెట్ బ్యాట్ క్రీడ, దీనిని ఇద్దరు లేదా నలుగురు ఆటగాళ్ళు ఆడతారు. ఇది ఒక షటిల్ కాక్, పువ్వు ఆకారంలో ఉన్న రెక్కలుగల బంతిని, గట్టిగా అల్లిన నెట్ బ్యాట్ (రాకెట్) తో నెట్‌పై కొట్టి ప్రత్యర్థి కోర్టులో పడేలా చేయడం. ఈ గేమ్‌ను సింగిల్స్‌గా (నెట్‌కు ప్రతి వైపు ఒక ఆటగాడు) లేదా డబుల్స్‌గా (నెట్‌కు ప్రతి వైపు ఇద్దరు ఆటగాళ్లు) ఆడవచ్చు.

ప్రత్యర్థి తిరిగి కొట్టలేని విధంగా షటిల్ కాక్‌ను నెట్‌పైకి కొట్టి ప్రత్యర్థి కోర్టులో పడేలా చేయడం ఈ ఆట యొక్క లక్ష్యం. షటిల్ కాక్ కోర్టులో ప్రత్యర్థి వైపు దిగినప్పుడు లేదా ప్రత్యర్థి తప్పు చేస్తే (షటిల్ కాక్‌ను హద్దులు దాటి కొట్టడం వంటివి) పాయింట్లు స్కోర్ చేయబడతాయి.

బ్యాడ్మింటన్ అనేది ఒక ప్రసిద్ధ వినోద కార్యకలాపం. ఇది స్థానిక క్లబ్‌ల నుండి అంతర్జాతీయ ఒలింపిక్స్ క్రీడల వరకు అన్ని స్థాయిలలో ఆడబడే పోటీ క్రీడ. దీనికి వేగం, చురుకుదనం, మంచి చేతితిరుగుడు సమన్వయం అవసరం. ఈ గేమ్‌ను ఇంటి లోపల లేదా ఆరుబయట ఆడవచ్చు. ఈ ఆటలో బీచ్ బ్యాడ్మింటన్, స్పీడ్ బ్యాడ్మింటన్ వంటి వైవిధ్యాలు ఉన్నాయి.

## పిచ్
బ్యాడ్మింటన్ కోర్టులను సింగిల్స్ కోర్ట్, డబుల్స్ కోర్ట్ అని రెండు విభాగాలుగా విభజించారు.

సింగిల్స్, డబుల్స్ రెండింటికీ ఒకే బ్యాడ్మింటన్ కోర్ట్ పరిమాణం 13.4 మీటర్లు (44 అడుగులు) పొడవు, 6.1 మీటర్లు (20 అడుగులు) వెడల్పు ఉంటుంది. కోర్టు మధ్యలో ఉన్న నెట్ అంచుల వద్ద 1.55 మీటర్లు (5 అడుగుల 1 అంగుళం) ఎత్తు, మధ్యలో 1.524 మీటర్లు (5 అడుగులు) ఎత్తు ఉంటుంది. కోర్టు నెట్ ద్వారా రెండు సమాన భాగాలుగా విభజించబడింది, సైడ్‌లైన్‌లు, బేస్‌లైన్‌ను గుర్తించే సరిహద్దు రేఖలు ఉన్నాయి. సర్వీస్ లైన్ నెట్ నుండి 1.98 మీటర్లు (6 అడుగుల 6 అంగుళాలు) దూరంలో ఉంది, సింగిల్స్ ప్లే కోసం చిన్న సర్వీస్ లైన్లు కూడా ఉన్నాయి. నెట్, షార్ట్ సర్వీస్ లైన్ మధ్య ప్రాంతాన్ని ఫోర్‌కోర్ట్ అంటారు, షార్ట్ సర్వీస్ లైన్, బేస్‌లైన్ మధ్య ప్రాంతాన్ని మిడ్‌కోర్ట్ లేదా రియర్ కోర్ట్ అని పిలుస్తారు.

### సింగిల్స్  , డబుల్స్ బ్యాడ్మింటన్ కోర్ట్ మధ్య తేడా
సింగిల్స్ కోర్టులో, వెడల్పు 5.18మీ (17 అడుగులు) వరకు విస్తరించి ఉంటుంది, ఇది సైడ్‌లైన్‌తో సూచించబడుతుంది. అయితే, డబుల్స్ కోర్ట్ వెడల్పు 6.1మీ (20 అడుగులు) వరకు విస్తరించబడింది, దీనిని డబుల్స్ సైడ్‌లైన్స్ అంటారు. సింగిల్స్, డబుల్స్ రెండింటిలోనూ కోర్టు పొడవు ఒకేలా ఉంటుంది.

### సింగిల్స్ పిచ్
సింగిల్స్ కోర్టు పొడవు 13.40 మీటర్లు, వెడల్పు 5.18 మీటర్లు. మధ్య లైన్ నుండి ప్రతి వైపు 1.98 మీటర్ల చిన్న సర్వీస్ లైన్ ఉండాలి. నేల నుండి నెట్ ఎత్తు 5 అడుగులు, రెండు వైపులా అంచుల వద్ద 5 అడుగుల 1 అంగుళం ఉండాలి.

### డబుల్స్ పిచ్
డబుల్స్ పిచ్ పొడవు 13.40 మీటర్లు, వెడల్పు 6.10 మీటర్లు. సెంటర్ లైన్ నుండి ప్రతి వైపు 1.98 మీటర్ల చిన్న సర్వీస్ లైన్ ఉండాలి. రెండు వైపుల వెనుక లైన్ లోపల డబుల్స్ కోసం 76 సెం.మీ పొడవున్న బౌలింగ్ లైన్ ఉండాలి.

## బంతి
ఒక షటిల్ కాక్ బరువు 4.73 గ్రాములు, 5.50 గ్రాముల మధ్య ఉంటుంది. ఈకలు 14 నుండి 16 వరకు ఉండవచ్చు. బంతి యొక్క వ్యాసం కార్క్ పైన 1 నుండి 1 1/8 అంగుళాలు ఉంటుంది. పొడవు 2 1/2 నుండి 2 3/4 అంగుళాల వరకు ఉంటుంది.

## బ్యాట్
బ్యాట్ 26 నుండి 27 అంగుళాల పొడవు, 8 నుండి 9 అంగుళాల వ్యాసం కలిగి ఉండాలి.

## గేమ్ స్కోర్
గేమ్‌లో ఏ జట్టు 21 పాయింట్లు స్కోర్ చేస్తుందో ఆ జట్టు గెలుస్తుంది. ఒక టోర్నమెంట్‌లో జరిగే మూడు పోటీలలో రెండింటిలో గెలిచిన జట్టు విజేత జట్టు.

## వివిధ జట్లు

* హైదరాబాద్ హంటర్స్: ప్రీమియర్ బ్యాడ్మింటన్ లీగ్ (పిబిఎల్) కు చెందిన బ్యాడ్మింటన్ జట్టు.

## క్రీడాకారులు

* కె. నీలిమా చౌదరి

## ఇవి కూడా చూడండి
* క్రికెట్

## మూలాలు

* bwfbadminton
* badmintonengland

వర్గం:ఆటలు
వర్గం:క్రీడలు
మోహినీ మోహన్ పట్నాయక్

**మోహిని మోహన్ పట్నాయక్** (జననం: 1945 సెప్టెంబరు 23) ఒడియన్ ఫ్లూట్ ప్లేయర్, ప్రొఫెసర్. ఆయన ఒడిశా అకాడమీ ఆఫ్ ట్రైబల్ కల్చర్ రీసెర్చ్‌ కి అధ్యక్షుడుగా వ్యవహరిస్తున్నాడు.

## బాల్యం, విద్యాభ్యాసం
మోహినీ మోహన్ పట్నాయక్ 1945లో పూరీలోని మార్కండేశ్వర్ సాహిలో భూస్వామి కుటుంబంలో జన్మించాడు. ఆయన తండ్రి అఖర్మోహన్ పట్నాయక్ ప్రముఖ న్యాయవాది, తల్లి పద్మావతి పట్నాయక్ గృహిణి.

తాతయ్య కూడా న్యాయమూర్తి కావడంతో మోహినీ మోహన్ కూడా న్యాయవాది కావాలని అతని తండ్రి కోరుకున్నాడు, కానీ అతనికి చిన్నప్పటి నుండి సంగీతంపై మక్కువ. దీంతో అతను ఒక వేణువును కొని, పూరీ బీచ్‌లో తన స్నేహితులతో కలిసి తిరుగుతూ స్వయంగా దాన్ని వాయించడం నేర్చుకున్నాడు. చిన్నతనం నుంచే అతను సింఘారి శ్యాంసుందర్ కర్, సితార్ వాద్యకారుడు రమాప్రతిహారి, కాశీనాథ్ పూజాపాండల వద్ద శిక్షణ పొందాడు. 

తర్వాత భువనేశ్వర్ కి చేరి రాజధాని హైస్కూల్‌లో చదువు పూర్తిచేసాడు. అలాగే అతను లలిత కళాపీఠానికి వచ్చిన వివిధ కళాకారుల వద్ద సంగీతం నేర్చుకున్నాడు. అతను ఉత్కల్ విశ్వవిద్యాలయం నుండి రాజకీయ శాస్త్రంలో బ్యాచిలర్ డిగ్రీ పట్టా 1970లో పుచ్చుకున్నాడు. అలహాబాద్ విశ్వవిద్యాలయం నుండి ఆయన మాస్టర్స్ డిగ్రీ సంగీత ప్రదర్శన, వేణువు కోర్సు 1975లో,  అలాగే రీజనల్ కాలేజ్ ఆఫ్ ఎడ్యుకేషన్, భువనేశ్వర్ నుండి ఉపాధ్యాయ విద్యలో 1978వ సంవత్సం డిగ్రీలు పొందాడు.

## కెరీర్
మోహినీ మోహన్ ఫ్లూటిస్ట్ వృత్తిని ఎంచుకుని కెరీర్ ప్రారంభించాడు. మొదట్లో రోజుకు 2 నుంచి 5 రూపాయలు మాత్రమే అతను సంపాదించేవాడు. క్రమంగా ఒడిస్సీ నృత్యంలో వేణువు వాయించడం మొదలుపెట్టాడు. అతను ఆకాశవాణి కటక్ కేంద్రం ద్వారా మంచి ఆర్టిస్ట్‌గా గుర్తింపు పొందాడు. 1970లో భారత ప్రభుత్వంచే ఎంపిక చేయబడి, ఎక్స్‌పో-70లో కన్జర్వేటర్‌ల ఒడిస్సీ నృత్యంలో ఫ్లూట్ వాయించేందుకు జపాన్‌కు వెళ్లాడు. ఇది ఆయన తొలి విదేశీ పర్యటన. ఆ తరువాత 70, 80 దశకాలలో దేశ విదేశాల్లో ఆయన ఫ్లూట్ ప్రదర్శనలెన్నో ఇచ్చాడు. ఇక సంగీతకారుడిగా ప్రజాదరణ పెరిగిన ఆయన ఉత్కల్ కాలేజ్ ఆఫ్ మ్యూజిక్‌లో సీనియర్ ప్రొఫెసర్ గానే కాకుండా విభాగాధిపతిగా విధులు నిర్వహిస్తున్నాడు.

## పురస్కారాలు
1999లో రెండు సంవత్సరాలు భారత ప్రభుత్వంచే ఆయన గిరిజన సంగీత రంగంలో రీసెర్చ్ స్కాలర్‌గా సీనియర్ ఫెలోషిప్ పొందాడు.
* 1980లో సుర్మణి గౌరవం
* 1985లో పద్మ కేశరి అవార్డు
* 2002లో వృత్తిపరమైన గౌరవాలు
* 2003లో సరళ హర్మాన్
* 2003లో సాల్వేగ్ హానర్
* 2006లో ఒడిషా సంగీత నాటక అకాడమీ గౌరవాలు
* 2010లో గురు కేలుచరణ్ మోహపాత్ర గౌరవం
* 2013లో నేషనల్ ఆర్ట్ జెమ్ అవార్డు
* 2013లో పెర్కషన్ ఆనర్స్

## మూలాలు

వర్గం:సంగీతకారులు
వర్గం:వేణుగాన విద్వాంసులు
వర్గం:జీవిస్తున్న ప్రజలు
వర్గం:సుప్రసిద్ద సంగీతకారులు
గ్లోబల్ ఇన్వెస్టర్స్ సమ్మిట్

**ఆంధ్రప్రదేశ్ గ్లోబల్ ఇన్వెస్టర్స్ సమ్మిట్ 2023** (ఆంగ్లం: Global Investors’ Summit) అనేది విశాఖపట్నం వేదికగా 2023 మార్చి 3, 4 తేదీలలో నిర్వహించిన ప్రపంచ పెట్టుబడిదారుల సదస్సు. ఎడ్వాంటేజ్‌ ఏపీ నినాదంతో 14 రంగాల్లో ఈ సదస్సును నిర్వహించారు. దీనికి దేశవిదేశాల నుంచి వాణిజ్య ప్రతినిధులు, వివిధ దేశాల రాయబారులు, పారిశ్రామికవేత్తలు, పలువురు కేంద్ర మంత్రులు హాజరయ్యారు.

## విశేషాలు

### మొదటి రోజు
* కేంద్ర ఉపరితల రవాణా శాఖ మంత్రి నితిన్‌ గడ్కరీ, రిలయన్స్‌ గ్రూప్‌ అధినేత ముఖేష్‌ అంబానీ సహా దేశ, విదేశాలకు చెందిన పారిశ్రామికవేత్తలు పలువురు హాజరయ్యారు.
* రూ.13 లక్షల కోట్ల పెట్టుబడులకు సంబంధించి 340 ఒప్పందాలు చేసుకుంటున్నట్లు ముఖ్యమంత్రి జగన్‌ మోహన్‌రెడ్డి ప్రకటించాడు. కాగా మొదటి రోజు రూ.11.85 లక్షల కోట్ల పెట్టుబడులకు సంబంధించి 92 ఎంఓయూలు కుదుర్చుకున్నారు. 15 కీలక రంగాల్లో పెట్టుబడులతో 6 లక్షల 3 వేల 223 మందికి ఉపాధి లభించే అవకాశం ఉంది. ప్రధాని నరేంద్ర మోదీ నాయకత్వంలో మన దేశం నిర్వహిస్తున్న జీ-20 సదస్సుకు సంబంధించిన వర్కింగ్‌ కమిటీ సమావేశాలకూ విశాఖ నగరం ఆతిథ్యమిస్తున్నట్లు ఆయన పేర్కొన్నారు.

### రెండవ రోజు
* గ్లోబల్‌ ఇన్వెస్టర్స్‌ సమ్మిట్‌కు హాజరైన కేంద్ర మంత్రి కిషన్‌రెడ్డి, కేంద్ర పోర్టులు, షిప్పింగ్స్‌ శాఖ మంత్రి శర్బానంద సోనోవాలా, భారత్‌ బయోటెక్‌ ఎండీ సుచిత్ర కె ఎల్లా, రెడ్డిస్‌ ల్యాబ్‌ చైర్మన్‌ సతీష్‌ రెడ్డి, బ్యాడ్మింటన్ క్రీడాకారిణి పీవీ సింధూ తదితరులు
* రూ.1.15 లక్షల కోట్ల పెట్టుబడులకు సంబంధించి 248 ఒప్పందాలు
* మొత్తం రూ. 13 లక్షల 5వేల 663 కోట్ల పెట్టుబడులు రాబట్టారు
* జీఐఎస్‌ విజయానికి కృషి చేసిన  అందరికీ రాష ముఖ్యమంత్రి జగన్‌ మోహన్‌రెడ్డి కృతజ్ఞతలు తెలియచేసారు

## మూలాలు

వర్గం:ఆంధ్రప్రదేశ్ ఆర్థిక వ్యవస్థ
వర్గం:భారతదేశంలో వ్యాపార సమావేశాలు
వర్గం:భారతదేశంలో పెట్టుబడులు
విరూపాక్ష

**విరూపాక్ష** 2023లో విడుదలైన తెలుగు సినిమా. శ్రీ వెంకటేశ్వర సినీ చిత్ర ఎల్‌ఎల్‌పీ, సుకుమార్ రైటింగ్స్  బ్యానర్‌లపై బాపినీడు.బి సమర్పణలో బీఎస్‌ఎన్‌ ప్రసాద్‌ నిర్మించిన ఈ సినిమాకు కార్తీక్ వర్మ దండు దర్శకత్వం వహించాడు. సాయి ధరమ్  తేజ్, సంయుక్త మీనన్, బ్రహ్మాజీ ప్రధాన పాత్రల్లో నటించిన ఈ సినిమా టీజ‌ర్‌ను నటుడు పవన్ కళ్యాణ్ మార్చి 2న విడుద‌ల చేయగా, సినిమాను తెలుగుతో పాటు హిందీ, తమిళ, కన్నడ, మలయాళ భాషల్లో ఏప్రిల్ 21న విడుదలై, నెట్‌ఫ్లిక్స్ ఓటీటీలో మే 21న విడుదలైంది.

## నటీనటులు
*సాయి ధరమ్  తేజ్
*సంయుక్త మీనన్
*బ్రహ్మాజీ
* సాయి చంద్‌
* సోనియా సింగ్
* అజయ్ 
*సునీల్
* బ్రహ్మాజీ 
*రాజీవ్ కనకాల 
* కమల్ కామరాజు
* కామాక్షి భాస్కర్ల
*శ్యామల
* రవి కృష్ణ
* మల్లెడి రవికుమార్

## పాటల జాబితా
*
* నచ్చావులే నచ్చావులే , కార్తీక్ , రచన: కృష్ణకాంత్
* కలల్లో  , అనురాగ్ , మధుశ్రీ , రచన: అనంత శ్రీరామ్
* రగిలే జ్వాల , అజనీష్ లోకనాద్ , రచన: కృష్ణకాంత్.

## సాంకేతిక నిపుణులు
*బ్యానర్: శ్రీ వెంకటేశ్వర సినీ చిత్ర ఎల్‌ఎల్‌పీ, సుకుమార్ రైటింగ్స్  
*నిర్మాత: బీఎస్‌ఎన్‌ ప్రసాద్‌ 
*కథ, స్క్రీన్‌ప్లే: సుకుమార్
* దర్శకత్వం: కార్తీక్ వర్మ దండు 
*సంగీతం: అజ‌నీష్ లోక్‌నాథ్
*సినిమాటోగ్రఫీ:  శాందత్ సాయినుద్దీన్
*ఎడిటర్ : నవీన్ నూలి  
* ప్రొడక్షన్‌ డిజైనర్‌: నాగేంద్ర
* ఎగ్జిక్యూటివ్‌ నిర్మాతలు: సతీష్‌ బీకేఆర్‌, అశోక్‌ బండెడ్డ్రి

## మూలాలు

వర్గం:2023 తెలుగు సినిమాలు
గ్రంథాలయం (2023 సినిమా)

**గ్రంథాలయం** 2023లో తెలుగులో విడుదలైన యాక్షన్‌ థ్రిల్లర్‌ సినిమా. వైష్ణవి శ్రీ క్రియేషన్స్‌ బ్యానర్‌పై వైష్ణవి శ్రీ నిర్మించిన ఈ సినిమాకు సాయి శివన్‌ జంపన దర్శకత్వం వహించాడు. విన్ను మద్దిపాటి, స్మిరిత రాణి,  కాలకేయ ప్రభాకర్‌, సోనియాచౌదరి, ప్రధాన పాత్రల్లో నటించిన ఈ సినిమా టీజర్‌ను 2022 డిసెంబర్ 19న విడుదల చేసి, సినిమాను 2023 మార్చి 3న విడుదల చేశారు.
## కథ
రాజా హరిశ్చంద్ర కృష్ణ ప్రసాద్ (విన్ను మద్దిపాటి),  ఇందుమతి వాత్సల్య (స్మితారాణి బోర) ప్రేమించుకుంటారు. ఇందుమతి ఒక గ్రంథాలయంలో ఉన్న 1965 నాటి పుస్తకాన్ని చదవడం మొదలు పెడుతుంది. అయితే ఈ పుస్తకం చదవాలని ప్రయత్నించిన వారు మూడు రోజులు చదివిన తరువాత చనిపోతుంటారు. ఆలా అప్పటి వరకు సుమారు 100 మంది ఆ పుస్తకం చదివి చనిపోయింటారు. అయితే రాజా హరిశ్చంద్ర కృష్ణ ప్రసాద్ ఈ   విషయం తెలుసుకొని అడ్డుకోవడానికి ప్రయత్నించినా కుదరకపోవడంతో ఆ పుస్తకం ఎక్కడ నుండి వచ్చింది. ఆ పుస్తకాన్ని అక్కడకు తెచ్చిన వారెవరు? చదివిన వారు ఎందుకు చనిపోతున్నారు అనే విషయాన్ని తెలుసుకువాలని అనుకుంటాడు. ఈ క్రమంలో ఆయనకు ఎదురైన సమస్యలు ఏమిటి? ఇందుమతిని ఈ ఆపద నుండి కాపాడాడ అనేదే మిగతా సినిమా కథ.

## నటీనటులు

*విన్నుమద్దిపాటి
*స్మిరితరాణిబోర
*కాలకేయప్రభాకర్‌
*సోనియాచౌదరి
*అలోక్‌జైన్‌
*జ్యోతిరానా
*కాశీనాథ్‌
*డా.భద్రం
*మేక రామకృష్ణ
*పార్వతి
*శివ
*శ్రావణి
*మురళీకృష్ణ
*నవ్య శారద
*నరేంద్ర నాయుడు
*స్నేహ గుప్తా

## సాంకేతిక నిపుణులు
*బ్యానర్:   వైష్ణవి శ్రీ క్రియేషన్స్‌
*నిర్మాత:   వైష్ణవి శ్రీ 
*కథ, స్క్రీన్‌ప్లే, దర్శకత్వం:   సాయి శివన్‌ జంపన
*సంగీతం:  వర్ధన్‌
*సినిమాటోగ్రఫీ: సామల భాస్కర్
*ఎడిటర్‌ : శేఖర్‌ పసుపులేటి 
*ఆర్ట్‌ డైరెక్టర్‌ : రవికుమార్‌ మండ్రు
*ఎగ్జిక్యూటివ్‌ ప్రొడ్యూసర్‌: అల్లంనేని అయ్యప్ప

## మూలాలు

వర్గం:2023 తెలుగు సినిమాలు
అనుభ సౌర్య సారంగి

**అనుభ సౌర్య సారంగి**, ఒడిశాకు చెందిన సినిమా నటి, మోడల్. ఆలీవుడ్ పరిశ్రమలో నటిగా గుర్తింపు పొందింది.

## సినిమారంగం
అనుభ బాలనటిగా తన కెరీర్‌ను ప్రారంభించింది. హరిహర్ డాష్‌తో కలిసి *మున్ ప్రేమి మున్ పగల* అనే సినిమాలో ప్రధానపాత్ర పోషించింది. కౌన్ కిత్నే పానీ మే అనే సినిమాతో హిందీ సినిమారంగంలోకి అడుగుపెట్టింది. 2016లో మళ్ళీ ఆలీవుడ్‌లోకి వచ్చింది. సమయ బడా బాలబన్ (2016), రివెంజ్ (2016), స్వీట్ హార్ట్ (2016), *సాథీ తు ఫెరియా* (2018) వంటి సినిమాలలో నటించింది.

## సినిమాలు

## మూలాలు

వర్గం:ఒరియా సినిమా నటీమణులు
వర్గం:జీవిస్తున్న ప్రజలు
రిచి గాడి పెళ్లి

**రిచి గాడి పెళ్లి** 2023లో తెలుగులో విడుదలైన యాక్షన్‌ థ్రిల్లర్‌ సినిమా. కె‌ఏస్‌ ఫిల్మ్ వర్క్స్ బ్యానర్‌పై కె.ఎస్. హేమరాజ్ స్వీయ దర్శకత్వంలో నిర్మించాడు. సత్య ఎస్ కె, నవీన్ నేని, ప్రణీత పట్నాయక్, చందన రాజ్, ప్రవీణ్ రెడ్డి ప్రధాన పాత్రల్లో నటించిన ఈ సినిమా ట్రైలర్‌ను 2023 ఫిబ్రవరి 21న దర్శకుడు హరీష్ శంకర్ విడుదల చేయగా, సినిమాను 2023 మార్చి 3న విడుదల చేశారు.
## నటీనటులు
* సత్య ఎస్ కె
* నవీన్ నేని
* ప్రణీత పట్నాయక్
* చందన రాజ్
* ప్రవీణ్ రెడ్డి
* కిషోర్ మారిశెట్టి
* కియారా నాయుడు 
* రాకేష్ తమోఘ్న  
* చందన రాజ్ 
*బన్నీ వోక్స్

## సాంకేతిక నిపుణులు
*బ్యానర్: కె‌ఏస్‌ ఫిల్మ్ వర్క్స్ 
*నిర్మాత: కె.ఎస్. హేమరాజ్  
*కథ: రాజేంద్ర వైట్ల & నాగరాజు మాధురి
*స్క్రీన్‌ప్లే, దర్శకత్వం: కె.ఎస్. హేమరాజ్ 
*సంగీతం: సత్యన్
*సినిమాటోగ్రఫీ: విజయ్ ఉలగనాథ్ 
*ఎడిటర్: అరుణ్  
*పాటలు: అనంత్ శ్రీరామ్ & శ్రీమణి
*మాటలు: రాజేంద్ర వైట్ల
*ఆర్ట్: హరి వర్మ
*కొరియోగ్రాఫర్: సతీష్ శెట్టి

## మూలాలు

## బయటి లింకులు
* 

వర్గం:2023 తెలుగు సినిమాలు
సాచి

**సాచి** 2023లో తెలుగులో విడుదలైన సినిమా. విధాత ప్రొడక్షన్స్ బ్యానర్‌పై సత్యానంద్  సమర్పణలో ఉపేన్ నడిపల్లి, వివేక్ పోతగోని నిర్మించిన ఈ సినిమాకు వివేక్ పోతగోని దర్శకత్వం వహించాడు. సంజన రెడ్డి, గీతిక రధన్, చెల్లి స్వప్న, అశోక రెడ్డి మూలవిరాట్ ప్రధాన పాత్రల్లో నటించిన ఈ సినిమా టీజర్‌ను 2023 ఫిబ్రవరి 23న నటుడు ప్రభాస్ విడుదల చేయగా,  సినిమాను 2023 మార్చి 3న విడుదల చేశారు.
## నటీనటులు
* సంజన రెడ్డి
* గీతిక రధన్ 
* చెల్లి స్వప్న
* అశోక రెడ్డి మూలవిరాట్
* టివి రామన్
* ఏవిఎస్ ప్రదీప్

## సాంకేతిక నిపుణులు
*బ్యానర్: విధాత ప్రొడక్షన్స్  
*నిర్మాత:  ఉపేన్ నడిపల్లి, వివేక్ పోతగోని
*కథ, స్క్రీన్‌ప్లే, దర్శకత్వం: వివేక్ పోతగోని
*సంగీతం: కే.వీ. భరద్వాజ్   
*సినిమాటోగ్రఫీ: వివేక్ పోతగోని
*పాటలు: ప్రసన్న కుమార్ 
*మాటలు: పెద్దింటి అశోక్ కుమార్, వివేక్ పోతగోని

## మూలాలు

వర్గం:2023 తెలుగు సినిమాలు